open-index/open-wikipedia-markdown huggingface dataset:
വി.എസ്.ഇ.പി.ആർ സിദ്ധാന്തം

**വി.എസ്.ഇ.പി.ആർ സിദ്ധാന്തം (Valence shell electron pair repulsion (VSEPR) theory‌)** എന്നത് രസതന്ത്രത്തിൽ തന്മാത്രകളുടെ മധ്യത്തിലുള്ള അണുക്കളെ വലയം ചെയ്തിരിക്കുന്ന ഇലക്ട്രോൺ ജോഡികളുടെ എണ്ണത്തിൽ നിന്ന് തന്മാത്രകളുടെ ജ്യാമിതി പ്രവചിക്കുന്നതിന് ഉപയോഗിക്കുന്ന ഒരു മാതൃകയാണ്.  ഈ സിദ്ധാന്തം രൂപപ്പെടുത്തിയ ശാസ്ത്രജ്ഞരോടുള്ള ബഹുമാനാർത്ഥം ഇതിനെ Gillespie–Nyholm theory എന്നും വിളിക്കുന്നു. വി.എസ്.ഇ.പി.ആർ എന്ന സംക്ഷേപം "ves-per" എന്നോ "vuh-seh-per" എന്നോ ചില രസതന്ത്രജ്ഞർ ഉച്ചരിക്കുന്നു.

വി.എസ്.ഇ.പി.ആർ അനുസരിച്ച് ഒരു ആറ്റത്തെ വലയം ചെയ്തിരിക്കുന്ന ബാഹ്യതമ ഇലക്ട്രോൺ ജോഡികൾ തമ്മിൽ വികർഷിക്കാനുള്ള ഒരു പ്രവണത കാണിക്കുന്നു.  അവ വികർഷണം കുറയ്ക്കുന്ന തരം ക്രമീകരണത്തിൽ എത്തുന്നു. ഇങ്ങനെ അവയുടെ തന്മാത്രാജ്യാമിതി നിർണ്ണയിക്കാം. Gillespie യുടെ വാദമനുസരിച്ച്, തന്മാത്രാജ്യാമിതി നിർണ്ണയിക്കാനായി ഇലക്ട്രൊസ്റ്റാറ്റിക് വികർഷണത്തേക്കാൾ പോളി എക്സ്ക്ലൂഷൻ തത്ത്വമനുസരിച്ചുള്ള ഇലക്ട്രോണും ഇലക്ട്രോണുമായുള്ള വികർഷണം കൂടുതൽ പ്രധാനമാണ്. 

വി.എസ്.ഇ.പി.ആർ സിദ്ധാന്തം ഗണിതപരമായ തരംഗപ്രവർത്തനത്തേക്കാൾ നിരീക്ഷിക്കാവുന്ന ഇലക്ട്രോൺ സാന്ദ്രതയെ അടിസ്ഥാനമാക്കിയിരിക്കുന്നു. ആയതിനാൽ, ഓർബിറ്റൽ ഹൈബ്രിഡൈസേഷനുമായി ബന്ധമുള്ളതല്ല. എന്നിരുന്നാലും, രണ്ടും തന്മാത്രാരൂപത്തെ അഭിമുഖീകരിക്കുന്നുണ്ട്. അത് അപ്പോൾ പ്രധാനമായും ഗുണാത്മകമായ അടിസ്ഥാനത്തിൽ ഉള്ളതാണെങ്കിൽ വി.എസ്.ഇ.പി.ആർ സിദ്ധാന്തം പരിമാണത്തിന്റെ അടിസ്ഥാനത്തിലുള്ള quantum chemical topology (QCT) രീതികളായ electron localization function and the quantum theory of atoms in molecules (QTAIM) എന്നിവയിലുള്ളതാകുന്നു. 

## പൊതുവായ അവലോകനം
തന്മാത്രകളിലെ ഹൈഡ്രജനല്ലാത്ത അണുക്കൾക്കു ചുറ്റുമുള്ള ഇലക്ട്രോൺ ജോഡികളുടെ ക്രമീകരണം പ്രവചിക്കാനാണ് വി.എസ്.ഇ.പി.ആർ സിദ്ധാന്തം ഉപയോഗിക്കുന്നത്. 

തന്മാത്രയുടെ Lewis structure വരച്ച്, ബന്ധിക്കപ്പെട്ടവയും ഒറ്റയ്ക്കു നിൽക്കുന്നതുമായ ഇലക്ട്രോണുകളുടെ ജോഡികൾ പ്രദർശിപ്പിക്കും വിധം ഇതിനെ വികസിപ്പിച്ച് മധ്യത്തിലുള്ള ഒരു ആറ്റത്തിന്റെ ബാഹ്യതമ ഷെല്ലിലെ ഇലക്ട്രോൺ ജോഡികളുടെ എണ്ണം നിർണ്ണയിക്കാം. വി.എസ്.ഇ.പി.ആർ സിദ്ധാന്തത്തിൽ ഒരു ദ്വിബന്ധനമോ ത്രിബന്ധനമോ ഒരു ഏകബന്ധന ഗണമായി പരിഗണിക്കപ്പെടുന്നു. മധ്യത്തിലുള്ള ആറ്റവുമായി ബന്ധിക്കപ്പെട്ട ആറ്റങ്ങളുടെ എണ്ണത്തിന്റേയും ബന്ധിക്കപ്പെടാത്ത ബാഹ്യതമ ഇലക്ട്രോണുകളാൽ രൂപപ്പെടുന്ന lone pair കളുടെ എണ്ണത്തിന്റേയും തുകയെ മധ്യത്തിലുള്ള ആറ്റത്തിന്റെ  steric number എന്നു പറയുന്നു.

## AXE രീതി
വി.എസ്.ഇ.പി.ആർ തത്ത്വം ഉപയോഗിക്കുമ്പോൾ  AXE രീതിയിലുള്ള ഇലക്ട്രോൺ എണ്ണൽ രീതി സാധാരണയുപയോഗിക്കുന്നു. 








*† Electron arrangement including lone pairs, shown in pale yellow*

*‡ Observed geometry (excluding lone pairs)*

## ഇതും കാണുക
*Bent's rule (effect of ligand electronegativity)
*Linear combination of atomic orbitals
*Molecular geometry
*Molecular modelling
*Software for molecular modeling
*Thomson problem
*Valency interaction formula

## അവലംബം

## കൂടുതൽ വായനയ്ക്ക്
* *Chemistry: Foundations and Applications*. J. J. Lagowski, ed. New York: Macmillan, 2004. ISBN 0-02-865721-7. Volume 3, pages 99–104.

## പുറം കണ്ണികൾ

* 3D Chem - Chemistry, Structures, and 3D Molecules
* IUMSC - Indiana University Molecular Structure Center
സെർജ് ഡയാഗിലേവ്

ഒരു റഷ്യൻ കലാ നിരൂപകനും, പുരസ്‌കർത്താവും, ബാലേനൃത്തക്കാരനും, പല പ്രശസ്ത നർത്തകരും, കൊറിയോഗ്രാഫറുകളും ഉയർന്നുവന്ന *ബാലെ റുസ്സെസിന്റെ* നിർമ്മാതാവുമാണ്, റഷ്യയ്ക്ക് പുറത്ത് **സെർജ്** എന്നറിയപ്പെടുന്ന  **സെർജ് പാവ്ലോവിക്ക് ഡയാഗിലേവ്**(; ; 19 ഓഗസ്റ്റ് 1929).

വർഗ്ഗം:1872-ൽ ജനിച്ചവർ
വർഗ്ഗം:മാർച്ച് 31-ന് ജനിച്ചവർ
വർഗ്ഗം:1929-ൽ മരിച്ചവർ
വർഗ്ഗം:ഓഗസ്റ്റ് 19-ന് മരിച്ചവർ
സതോഷി ഒമുറ

2015 ലെ വൈദ്യശാസ്ത്രത്തിനുള്ള നൊബേൽ പുരസ്‌കാരം വില്യം കാംബലിനൊപ്പം പങ്കിട്ട ജപ്പാനീസ് ഗവേഷകനാണ് **സതോഷി ഒമുറ**. പരാദവിരകൾ വഴിയുണ്ടാകുന്ന റിവർ ബ്ലൈൻഡ്‌നസ് ( River Blindness ), മന്ത് ( Lymphatic Filariasis ) എന്നീ രോഗങ്ങൾ ചികിത്സിക്കാൻ  'അവർമെക്ടിൻ' ( Avermectin ) എന്ന ഔഷധം വികസിപ്പിച്ചവരാണ് വില്യം കാംബലും സതോഷി ഒമുറയും. രോഗബാധ കുറയ്ക്കാൻ വലിയതോതിൽ ഈ ഔഷധം പ്രയോജനപ്പെട്ടു.
## ജീവിതരേഖ
1935 ൽ ജപ്പാനിൽ ജനിച്ച സതോഷി ഒമുറ, ടോക്യോ സർവകലാശാലയിൽനിന്ന് 1970 ൽ പിഎച്ച്ഡി നേടി.

## പുരസ്കാരങ്ങൾ
* 1990 – ജപ്പാൻ അക്കാദമി പ്രൈസ്
* 1995 – ഫുജിവാര പ്രൈസ്
* 1997 – റോബർട്ട് കോച്ച് പ്രൈസ്
* 1998 – പ്രിൻസ് മഹിഡോൾ അവാർഡ്
* 2000 – നക്കാനിഷി പ്രൈസ്
* 2005 – ഏണസ്റ്റ് ഗുന്തർ അവാർഡ്
* 2011 – അരിമ അവാർഡ്
* 2014 – ഗൈർഡനർ ഗ്ലോബൽ ഹെൽത്ത് അവാർഡ്
* 2015 – Nobel Prize in Physiology or Medicine
*2008 – നൈറ്റ് ഓഫ് ദ ലീജിയൻ ഓഫ് ഹോണർ (ഫ്രാൻസ്)

## അവലംബം


## Links
* Professor Satoshi Omura
* Satoshi Ōmura | People | THE KITASATO INSTITUTE 
* Nirasaki Omura Art Museum

വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:1935-ൽ ജനിച്ചവർ
വർഗ്ഗം:ജൂലൈ 12-ന് ജനിച്ചവർ
വർഗ്ഗം:ജീവിച്ചിരിക്കുന്നവർ
വില്യം സി. ക്യാമ്പെൽ

അയർലണ്ട് സ്വദേശിയായ വൈദ്യ ശാസ്ത്ര ഗവേഷകനാണ് **വില്യം സി. ക്യാമ്പെൽ**. പരാദവിരകൾ വഴിയുണ്ടാകുന്ന റിവർ ബ്ലൈൻഡ്‌നസ്, മന്ത് എന്നീ രോഗങ്ങൾ ചികിത്സിക്കാൻ  'അവർമെക്ടിൻ' ( Avermectin ) എന്ന ഔഷധം വികസിപ്പിച്ചതിന് സതോഷി ഒമുറയോടൊപ്പം 2015 ലെ വൈദ്യശാസ്ത്രത്തിനുള്ള നൊബേൽ പുരസ്‌കാരം പങ്കിട്ടു. രോഗബാധ കുറയ്ക്കാൻ വലിയതോതിൽ ഈ ഔഷധം പ്രയോജനപ്പെട്ടു.
## ജീവിതരേഖ
1930 ൽ അയർലന്റിലെ രാമെൽട്ടനിൽ ജനിച്ച വില്ല്യം ക്യാമ്പെൽ, വിസ്‌കോൻസിൻ സർവകലാശാലയിൽ നിന്ന് 1957 ലാണ് പിഎച്ച്ഡി നേടിയത്. 1957 മുതൽ 1990 വരെ ക്യാമ്പെൽ മെർക്ക് ഇൻസ്റ്റിറ്റ്യൂട്ട് ഫോർ തെറാപ്പിക് റിസർച്ചിൽ ജോലി ചെയ്തു. 1984 മുതൽ 1990 വരെ സീനിയർ സയന്റിസ്റ്റും അസ്സെ റിസർച്ച് ആന്റ് ഡവലപ്മെന്റിന്റെ ഡയറക്ടറുമായിരുന്നു. 1964 ൽ അദ്ദേഹം ഒരു യുഎസ് പൗരനായി. മെർക്കിലായിരിക്കുമ്പോഴുള്ള അദ്ദേഹത്തിന്റെ ചരിത്രപരമായ കണ്ടെത്തലുകളിലൊന്നാണ് തിയാബെൻഡാസോൾ എന്ന കുമിൾനാശിനി ഉരുളക്കിഴങ്ങ് വരൾച്ചയെ ചികിത്സിക്കാൻ ഉപയോഗിച്ചത്. മനുഷ്യരിൽ ട്രൈക്കിനോസിസിനെ ചികിത്സിക്കുന്നതിനും തിയാബെൻഡാസോൾ ഉപയോഗിക്കുന്നു.

## പുരസ്കാരങ്ങൾ
*2015 ലെ വൈദ്യശാസ്ത്രത്തിനുള്ള നൊബേൽ പുരസ്‌കാരം
## അവലംബം


## പുറത്തേയ്ക്കുള്ള കണ്ണികൾ
*Research Institute for Scientists Emeriti (RISE) at Drew University 

വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:1930-ൽ ജനിച്ചവർ
വർഗ്ഗം:ജൂൺ 28-ന് ജനിച്ചവർ
നിതീഷ് ഭാരദ്വാജ്

ദൂരദർശൻ്റെ മഹാഭാരതം പരമ്പരയിൽ കൃഷ്ണനായി വേഷമിട്ട് ശ്രദ്ധനേടിയ അഭിനേതാവാണ് **നിതീഷ് ഭാരദ്വാജ്** (). ടെലിവിഷൻ പരമ്പരകൾക്കുപുറമേ ഹിന്ദി, മറാഠി സിനിമകളിലും അഭിനയിച്ചിട്ടുണ്ട്. പത്മരാജൻ്റെ *[[ഞാൻ ഗന്ധർവൻ]]* എന്ന ചലച്ചിത്രത്തിൽ നായകനായി മലയാളസിനിമയിലും നിതീഷ് ഭാരദ്വാജ് അഭിനയിച്ചിട്ടുണ്ട്. 
1996-ൽ മദ്ധ്യപ്രദേശിലെ ജാംഷെഡ്പൂർ മണ്ഡലത്തെ പ്രതിനിധീകരിച്ച് ബി.ജെ.പിയുടെ ലോക്സഭ എം.പിയായി തിരഞ്ഞെടുക്കപ്പെട്ടു.

വർഗ്ഗം:ഇന്ത്യൻ ടെലിവിഷൻ അഭിനേതാക്കൾ
വർഗ്ഗം:ഇന്ത്യൻ ചലച്ചിത്ര അഭിനേതാക്കൾ
വർഗ്ഗം:ലോക്‌സഭയിലെ മുൻ അംഗങ്ങൾ
വർഗ്ഗം:1963-ൽ ജനിച്ചവർ
വർഗ്ഗം:ജൂൺ 2-ന് ജനിച്ചവർ
കോബ്രപോസ്റ്റ്

അന്വേഷണാത്മക മാധ്യമപ്രവർത്തനത്തിലൂടെയും സ്റ്റിംഗ് ഓപ്പറേഷനിലൂടെയും ശ്രദ്ധേയമായ ഇന്ത്യൻ ഓൺലൈൻ വാർത്താ വെബ്സൈറ്റ് ആണ് **കോബ്ര പോസ്റ്റ്**. 2003&nbsp;ലാണ് സ്ഥാപിതമായത്.
തെഹൽകയുടെ സഹസ്ഥാപക അംഗമായിരുന്ന അനുരുദ്ധ ബഹൽ ആണ് കോബ്രപോസ്റ്റിൻറെ സ്ഥാപക.

## സ്റ്റിംങ് ഓപ്പറേഷൻ
2005 ൽ കോബ്രപോസ്റ്റും ആജ് തക്കും സംയുക്തമായി നടത്തിയ സ്റ്റിംങ് ഓപ്പറേഷൻ ഏറെ ശ്രദ്ധേയമായി. ഇന്ത്യൻ പാർലമെൻറിൽ ചോദ്യങ്ങൾ ചോദിക്കുന്നതിന് പാർലമെൻറ് അംഗങ്ങൾ (എംപിമാർ) പണം കൈപ്പറ്റിയെന്ന വസ്തുത പുറത്തുകൊണ്ടുവന്നു. ഓപ്പറേഷൻ ദുര്യോദന എന്നപേരിലാണ് ഇതറിയപ്പെട്ടത്. സംഭവത്തെ തുടർന്ന് 11 എംപിമാരെ പാർലമെൻറിൽ നിന്ന് പുറത്താക്കിയിരുന്നു. ഇന്ത്യൻ ചരിത്രത്തിൽ തന്നെ ഏറെ നാണം കെട്ട സംഭവമായിരുന്നു ഇത്.

2013 മാർച്ചിൽ റെഡ് സ്പൈഡൽ ഓപ്പറേഷൻ എന്ന പേരിൽ നടത്തിയ സ്റ്റിംഗ് ഓപ്പറേഷനിൽ ഇന്ത്യയിലെ ചിലബാങ്കുകൾ കള്ളപ്പണം വെളുപ്പിക്കുന്ന വിവരങ്ങളും പുറത്തുകൊണ്ടുവന്നു. തെറ്റായ അക്കൗണ്ടുകൾ സൂചിപ്പിച്ചാണ് ഈ കള്ളപ്പണം വെളുപ്പിച്ചത്.

## അവലംബം
വിക്ടോറിയൻ സദാചാരം

1837 മുതൽ 1901 വരെ ബ്രിട്ടണിലെ രാജ്ഞിയായിരുന്ന വിക്ടോറിയയുടെ കാലത്ത് രാജ്യത്തുടനീളം നിലനിന്നിരുന്ന സദാചാരബോധത്തെയാണു **വിക്ടോറിയൻ സദാചാരം** എന്നു വിളിക്കുന്നത്. മുൻപുണ്ടായിരുന്ന ജോർജ്ജ് രാജാവിന്റെ കാലത്തുമായി ഇത് പാടെ വ്യത്യാസപ്പെട്ടിരുന്നു. 1851ൽ നടന്ന ഗ്രേറ്റ് എക്സിബിഷനിലാണു ഈ പദം ആദ്യമായി ഉപയോഗിക്കപ്പെട്ടത്. മതം, സദാചാരം, രാഷ്ട്രീയം, വാണിജ്യം എന്നിങ്ങനെ ഇവയെ തരം തിരിക്കാം. ഇവയെല്ലാം ചേർന്ന് ബ്രിട്ടീഷ് സാമ്രാജ്യത്തിലാകമാനം മാറ്റം വരുത്തുകയുണ്ടായി. ഈ പറയുന്ന ധാർമ്മിക വീക്ഷണങ്ങൾ കാർക്കശ്യവും അടിച്ചമർത്തലും അധികാരി വർഗ്ഗത്തെയും പുരോഹിതരെയും ഒക്കെ ചോദ്യം ചെയ്യാൻ പാടില്ലാത്ത അതിന്റെ ഘടന കൊണ്ടും ലോകത്തിലെ ഏറ്റവും മോശം സാമൂഹിക നിയമസംഹിതകളിൽ ഒന്നായി കണക്കാക്കപ്പെടുന്നു. രൂപം കൊണ്ട കാലഘട്ടത്തിൽ തന്നെ പരക്കെ വിമർശനങ്ങൾ നേരിടേണ്ടി വന്ന ഒന്നാണ് വിക്ടോറിയൻ സദാചാരമൂല്യങ്ങൾ. 

## അവലംബം

## Further reading

* Adams, James Eli,  ed. *Encyclopedia of the Victorian Era* (4 vol. 2004). articles by scholars
* Bartley, Paula. *Prostitution: Prevention and reform in England, 1860–1914* (Routledge, 2012)
* Boddice, Rob. *The Science of Sympathy: Morality, Evolution, and Victorian Civilization* (2016)
* 
* Churchill, David. *Crime control and everyday life in the Victorian city: the police and the public* (2017).
* 
* Emsley,  Clive.*Crime and Society in England, 1750–1900* (5th ed. 2018)
* Fraser, Derek. *The evolution of the British welfare state: a history of social policy since the Industrial Revolution* (Springer, 1973).
*Gay, Peter. *The Bourgeois Experience: Victoria to Freud*
* 
* Merriman, J (2004). *A History of Modern Europe; From the French Revolution to the Present* New York, London: W.W. Norton & Company.
* 
* Searle, G. R. *Morality and the Market in Victorian Britain* (1998)
* Woodward, E. L. *[https://archive.org/details/dli.ernet.524474/page/n3/mode/2up The Age of Reform, 1815–1870]* (1938); 692 pages; wide-ranging scholarly survey

വർഗ്ഗം:സദാചാരം
വർഗ്ഗം:ബ്രിട്ടീഷ് സാമ്രാജ്യം
ടു യുയു

ചൈനീസ് വംശജയായ വൈദ്യ ശാസ്ത്ര ഗവേഷകയാണ് **ടു യുയു**(Tu Youyou). 2015 ലെ വൈദ്യശാസ്ത്രത്തിനുള്ള നൊബേൽ പുരസ്‌കാരം വില്യം സി കാംബൽ, സതോഷി ഒമുറ എന്നിവർക്കൊപ്പം പങ്കിട്ടു.  പരാദരോഗമായ മലമ്പനിക്ക് 'ആർട്ടമിസിനിൻ'എന്ന ഔഷധം വികസിപ്പിച്ചെടുത്തതിവരാണ്.  ഈ ഔഷധത്തിന്റെ സഹായത്തോടെ ഏഷ്യൻ രാജ്യങ്ങളിലും ആഫ്രിക്കൻ രാജ്യങ്ങളിലും മലേറിയ മരണനിരക്ക് വലിയ തോതിൽ കുറയ്ക്കാൻ കഴിഞ്ഞു. 
## ജീവിതരേഖ
1930 ൽ ജനിച്ച യുയു ടൂ, വൈദ്യശാസ്ത്ര നൊബേലിന് അർഹയാകുന്ന പതിമൂന്നാമത്തെ വനിതയാണ്, ചൈനയിൽ നിന്ന് വൈദ്യശാസ്ത്ര നൊബേൽ നേടുന്ന ആദ്യ വ്യക്തിയും. ബെയ്ജിങ് മെഡിക്കൽ യൂണിവേഴ്‌സിറ്റിയുടെ ഫാർമസി വകുപ്പിൽനിന്ന് ബിരുദം നേടി.  പരമ്പരാഗത ഔഷധങ്ങളുടെ പ്രയോഗത്തിലൂടെ മലേറിയയ്ക്ക് മരുന്ന് കണ്ടെത്താൻ അവർ നിരവധി  ശ്രമങ്ങൾ നടത്തി. 'ആർ​ട്ടി​മീ​സിയ ആ​നു​വ' ( Artemisia annua ) എന്ന സസ്യത്തിന്റെ സത്തിൽ നിന്ന് നിർമ്മിച്ച 'ആർട്ടമിസിനിൻ' എന്ന  ഔഷധത്തിന് മലമ്പനി പരാദങ്ങളെ നശിപ്പിക്കാൻ,  ശേഷിയുണ്ടെന്ന് പരീക്ഷണങ്ങളിൽ തെളിഞ്ഞു. ലോകമെങ്ങും ഉപയോഗിക്കപ്പെടുന്ന ഈ ഔഷധം ആഫ്രിക്കയിൽ മാത്രം വർഷംതോറും ഒരുലക്ഷം പേരുടെ ജീവൻ രക്ഷിക്കുന്നു എന്നാണ് കണക്കാക്കപ്പെട്ടിട്ടുണ്ട്. 

## പുരസ്കാരങ്ങൾ
* 2015 ലെ വൈദ്യശാസ്ത്രത്തിനുള്ള നൊബേൽ പുരസ്‌കാരം
## അവലംബം


വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:1930-ൽ ജനിച്ചവർ
വർഗ്ഗം:ഡിസംബർ 30-ന് ജനിച്ചവർ
ചട്ടുകക്കൊക്കൻ

**ചട്ടുകക്കൊക്കൻ**  അഥവാ കരണ്ടിക്കൊക്കന്  ആംഗലത്തിൽ  **Eurasian spoonbill** ,  **common spoonbill**എന്നാണു പേര്. ശാസ്ത്രീയ നാമം *Platalea leucorodia* എന്നാണ്. 

വർഷം തോറും കേരളം സന്ദർശിക്കാൻ വരുന്ന ഒരു ദേശാടനപ്പക്ഷിയാണ് ചട്ടുകക്കൊക്കൻ. കേരളം ഒഴികെയുള്ള മറ്റു സംസ്ഥാനങ്ങളിൽ ഇവ സ്ഥിര താമസക്കാരാണ്. വിദേശ രാജ്യങ്ങളിൽ നിന്ന് ഇവ ഇന്ത്യയിലേക്ക് വരുന്നതായി കണ്ടെത്തിയിട്ടുണ്ട്. റഷ്യയിൽ നിന്ന് കാലിൽ വളയമിട്ട ചില പക്ഷികളെ ബീഹാറിലും രാജസ്ഥാനിലും മഹാരാഷ്ട്രയിലും കണ്ടെത്തിയിരുന്നു.

അറ്റത്തു വീതി കൂടിയ ചട്ടുകം പോലെയുള്ള കൊക്കുള്ളത് കൊണ്ടാണ് ഇവയെ ചട്ടുകക്കൊക്കൻ എന്ന് വിളിക്കുന്നത്. 

## സഞ്ചാരം

ചെറിയ കൂട്ടമായിട്ടാണ് ഇവയുടെ സഞ്ചാരം. കൊറ്റികൾക്കും നീർക്കാക്കകൾക്കുമൊപ്പം ഇവയെ കാണാറുണ്ട്.  മിക്ക സമയത്തും ഒറ്റക്കാലിൽ നിന്ന് വിശ്രമിക്കുന്നത് കാണാം.
ഇവയ്‌ക്ക് കൊക്ക് ചിറകിനടിയിൽ ഒളിപ്പിച്ചു വെച്ച് ഉറങ്ങുന്ന ശീലമുണ്ട്. തണ്ണീർത്ത ടങ്ങളും വെള്ളം കെട്ടി നിൽക്കുന്ന പാടങ്ങളും ചെളിത്തിട്ടകളും ആണ് ഇവയുടെ പ്രധാന വിഹാര കേന്ദ്രങ്ങൾ.

## വിതരണം

വെള്ള നിറം, കറുത്ത കാലുകൾ, മഞ്ഞ അറ്റമുള്ള കറുത്ത കൊക്ക്. പ്രജനന കാലത്ത് നെഞ്ചിൽ മഞ്ഞ നിറവും ശിഖയും കാണാറുണ്ട്. 
 
 

* *P. l. leucorodia* – Linnaeus, 1758: nominate, occupies all the range except as below.
* *P. l. balsaci* – Naurois & Roux, 1974: found on the islands off the Banc d'Arguin, Mauritania.
* *P. l. archeri* – Neumann, 1928: found on the coasts of the Red Sea and Somalia.

## ഇര തേടൽ

കൊക്ക് വെള്ളത്തിൽ താഴ്ത്തി ഇരുവശങ്ങളിലേക്കും ചലിപ്പിച്ചാണ് ഇര തേടുന്നത്. ജലജീവികൾ, കക്കകൾ, പുഴുക്കൾ, അട്ടകൾ, തവളകൾ, ചെറുമത്സ്യങ്ങൾ എന്നിവയെ തീറ്റയാക്കുന്നു. ആൽഗകളേയും, ചിലപ്പോഴൊക്കെ ചെടികളുടെ ഭാഗങ്ങളും ഭക്ഷിക്കുന്നു. 

## കൂടൊരുക്കലും പ്രജനനവും

കമ്പുകളും ചെടികളുടെ ഭാഗങ്ങളും കൊണ്ട് നിലത്തോ ചെറു മരങ്ങളിലോ കണ്ടലുകളിലോ  കുറ്റിച്ചെടികളിലോ 5 മീ. ഉയരത്തിൽ കൂട് ഉണ്ടാക്കുന്നു. കൂട്ടമായാണ് കൂടു കെട്ടുന്നത്. കൂടുകളിൽ പുല്ലും ഇലകളും വിരിച്ചു മെത്തയൊരുക്കും.  പൂവനും പിടയും പരസ്പരം സഹകരിച്ചാണ് കൂട്  നിർമ്മാണം. ഒരു  കൂട്ടിൽ നാലോ അഞ്ചോ മുട്ടകളിടും. വെളുത്തനിറമുള്ള മുട്ടകളിന്മേൽ ധാരാളം വരയും കുറിയും പുള്ളികളും ഉണ്ടാകും. 
ആണും പെണ്ണും അടയിരിക്കും. മുട്ടകൾ വിരിയാൻ മൂന്നാഴ്ച  വേണം. ഇവ വർഷങ്ങളോളം ഒരേ കൂട്ടിൽത്തന്നെ മുട്ടകൾ ഇടാറുണ്ട്. പ്രജനന കാലത്ത് തലയ്ക്ക് പിന്നിൽ ഏതാനും തൂവലുകൾ കിളിർക്കും. മാറിടത്തിൽ മഞ്ഞ നിറം കാണാം.   കൂടുകൾ തമ്മിൽ 1-2 മീ. അകലമേ ഉണ്ടാവാറുള്ളൂ. കൂടുകൾ ഇര തേടുന്ന പ്രദേശത്തു നിന്ന് 1-15 കി.മീ അകലെ വരെ ആകാറുണ്ട്. 

## ചിത്രശാല

File:Junge Löffler im Nest.JPG|Nestlings
File:Eurasian Spoonbill (Platalea leucorodia) at Bharatpur I IMG 5670.jpg
File:Loeffler.jpg
File:Spoonbill from the Crossley ID Guide Britain and Ireland.jpg|ID composite
File:Platalea Leucorodia in Danubius Pannonico-Mysicus 1726 by Marsigli.jpg
File:Hieronymus Bosch 024.jpg|Hieronymus Bosch: *The Garden of Earthly Delights*, 15th century
File:NIEdot374.jpg|New International Encyclopedia, 1902
File:Spoonbill50.jpg|Naumann: *Naturgeschichte der Vögel Mitteleuropas*, 1905
File:1597 Birds 60.png|Hungarian stamp issued in 1959
File:The Soviet Union 1968 CPA 3676 stamp (Eurasian Spoonbill and Glossy Ibis (Astrakhan Nature Reserve)).jpg|USSR stamp, 1968


## അവലംബം

## പുറത്തെക്കുള്ള കണ്ണികൾ

* 
* 
* 
* 

വർഗ്ഗം:കേരളത്തിലെ പക്ഷികൾ
വർഗ്ഗം:ദേശാടനപ്പക്ഷികൾ
വർഗ്ഗം:കൊക്കുകൾ
ശൂദ്രർ

വർണ്ണാശ്രമ ധർമമനുസരിച്ച് നാലാമത്തെ വർണമാണ് *'ശൂദ്രർ  *തൊഴിലിന്റെ അടിസ്ഥാനത്തിൽ രൂപപ്പെട്ട ചാതുർവർണ്യ വ്യവസ്ഥയിൽ മറ്റു മൂന്ന് വർണങ്ങൾക്ക് (ത്രൈവർണികർ ആയി കരുതപ്പെട്ട ബ്രാഹ്മണ ക്ഷത്രിയ വൈശ്യർക്ക്) വേണ്ടുന്ന സേവനം ചെയ്യുന്ന തൊഴിലാളികൾ എല്ലാവരും ശൂദ്രരായിരുന്നു. എന്നാൽ ചരിത്രപരമായി ശൂദ്രന്മാർ രാജ പദവിയിൽ പോലും ഉണ്ടായിരുന്നതായി കാണാം. 

ഋഗ്വേദപ്രകാരം വിരാട് പുരുഷന്റെ പാദത്തിൽ നിന്നും ആണ് ശൂദ്രർ ജനിക്കുന്നത് എന്നാണ്. മനുഷ്യ സമൂഹത്തിന്റെ പാദത്തിന്റെ സ്ഥാനം ഉള്ള വിഭാഗം, അഥവാ അടിസ്ഥാന ജനവിഭാഗം ആണ് ശൂദ്രൻ എന്നാണ് ഇതിന്റെ ആലങ്കാരിക അർത്ഥം. സേവനസന്നദ്ധത ഉള്ളവനെന്നും, ഖേദിക്കുന്നവൻ എന്നും ശൂദ്രന് അർഥം ഉണ്ട്.  

ഋഗ്വേദത്തിലെ പുരുഷസൂക്തത്തിൽ ഇങ്ങനെ പറയുന്നു. 
 	

കേരളമുൾപ്പെടെയുള്ള ദക്ഷിണേന്ത്യയിൽ ഇന്തോ- ആര്യന്മാരായ പൗരാണിക ശൂദ്ര വിഭാഗം ഇല്ല. കേരളത്തിൽ ബ്രാഹ്മണ കുടിയേറ്റ കാലത്ത് ദ്രാവിഡ വർഗത്തിൽ ഉള്ള അബ്രാഹ്മണരായ  നായർ, വിളക്കിത്തല നായർ, ചക്കാല, വെളുത്തേടത് തുടങ്ങിയ വിവിധ ഉപജാതികളെ മലയാള ശൂദ്രരെന്ന പേരിൽ ചാതുർവർണ്യ വ്യവസ്ഥയിലേക്ക് സ്വാംശീകരിക്കുകയാണ് ഉണ്ടായത്.

## അവലംബം

വർഗ്ഗം:ചാതുർവർണ്യം
പഠനവൈകല്യം

പഠനവൈകല്യങ്ങളെ പൊതുവെ നാലായി തിരിക്കാം.
### വായനവൈകല്യം
തപ്പിത്തടഞ്ഞ് വായിക്കുക. ഓരോ വാചകങ്ങളും കഴിഞ്ഞ് നിർത്താതെ തുടർച്ചയായി വായിക്കുക. ചില വാക്കുകൾ ഉച്ചരിക്കാതെ വിടുക. വായിക്കുമ്പോൾ ചില വരികൾ വിട്ടുപോകുക. വാചകങ്ങൾ അപൂർണമായി പറയുക.
### രചനാവൈകല്യം
നന്നായി പഠിച്ച് കാണാതെ പറയുന്ന പാഠങ്ങൾപോലും എഴുതുമ്പോൾ തെറ്റുക. അപൂർണമാകുക. വാക്യങ്ങളിലെ പേരു മാറുക. അക്ഷരം വായിക്കാൻ കഴിയാത്തവിധം വികൃതമായിരിക്കുക. പുസ്തകത്തിൽ പല പേജിലും പലതരത്തിൽ തോന്നിയപോലെ എഴുതുക. പേന പിടിക്കുന്നതുപോലും ശരിയായ രീതിയിൽ അല്ലാതെയിരിക്കുക. അറിയാവുന്ന വാക്കുകൾ കുറവായതുകൊണ്ട് എഴുതുമ്പോൾ അനുയോജ്യ വാക്കുകൾ കിട്ടാതിരിക്കുക.
### ഗണിതശാസ്ത്ര വൈകല്യം
കണക്കിൽ കൂട്ടലും കുറയ്ക്കലും കടമെടുത്ത് എഴുതുന്നതും സ്ഥിരമായി തെറ്റിക്കുക. ഗുണിക്കുന്നതിനുപകരം ഹരിക്കുകയോ നേരെ തിരിച്ചോ ചെയ്യുക. ഉദാ: 26 ൽനിന്ന് ഒമ്പത് കുറയ്ക്കാൻ പറഞ്ഞാൽ, ഒമ്പതിൽനിന്ന് ആറു കുറയ്ക്കുക. എഴുതുമ്പോൾ 21, പന്ത്രണ്ടായും 61 പതിനാറായും മാറുക. മാർജിനിൽ കണക്കുകൂട്ടി എഴുതിയശേഷം പേജിൽ എടുത്തെഴുതുമ്പാൾ ചില അക്കങ്ങൾ വിട്ടുപോകുക. ഉദാ: 2651 എടുത്തെഴുതുന്നത് 251 എന്നാകുക.

### നാമ വൈകല്യം
പേരുകൾ മറന്നുപോകുക. വ്യക്തികളെയും സ്ഥാപനങ്ങളെയും ഓർമയിൽ ഉണ്ടെങ്കിലും അവയുടെ പേര് ഓർക്കാതിരിക്കുക. തെറ്റായി ഓർത്തിരിക്കുക. പേര് എഴുതുമ്പോൾതന്നെ സ്ഥിരമായി മാറിപോകുക. ഉദാ: രാജീവ്സിങ് എന്നാണ് ഉത്തരമെങ്കിൽ രാജീവ്ധവാൻ എന്നോ മറ്റോ എഴുതുക.
## പെരുമാറ്റ വൈകല്യങ്ങളും ശ്രദ്ധാവൈകല്യങ്ങളും
ഇത്തരം കുട്ടികൾക്ക് ഒരുകാര്യത്തിലും മനസ്സുറപ്പിക്കാൻ കഴിയാതെ വരിക. ഇരിക്കുമ്പോൾ എഴുന്നേൽക്കാൻ തോന്നും. ഒരുകാര്യം ചെയ്യുമ്പോൾ മറ്റൊന്ന് ചെയ്യാൻതോന്നും. ഇത്തരം കുട്ടികൾക്ക് ഒരുകാര്യം ഓർമിച്ചുവച്ച് ചെയ്യാൻ ബുദ്ധിമുട്ടാണ്. ഉദാ: രണ്ടു കാര്യം ഒന്നിച്ചു പറഞ്ഞാൽ ഒരുകാര്യം മറന്നുപോകും. കേൾവിയിലുള്ള വൈകല്യങ്ങളും ചില കുട്ടികളിൽ ഉണ്ടാകാം. നേഴ്സറി ക്ലാസ്മുതൽ കണ്ടുവരുന്ന ഈ സ്വഭാവവിശേഷം പരിഹരിച്ചില്ലെങ്കിൽ പഠനവൈകല്യമായും പെരുമാറ്റവൈകല്യമായും മാറാനിടയുണ്ട്. പഠനവൈകല്യമുള്ളവർക്ക് ശ്രദ്ധാവൈകല്യവും ശ്രദ്ധാവൈകല്യമുള്ളവർക്ക് പഠനവൈകല്യവും ഉണ്ടാകാനിടയുണ്ട്.
## അവലംബം

വർഗ്ഗം:വിദ്യാഭ്യാസം
കെ.പി. ഹോർമിസ്

ഇന്ത്യയിലെ പ്രമുഖ  വാണിജ്യ ബാങ്കുകളിൽ ഒന്നായ ഫെഡറൽ ബാങ്കിന് ആധുനിക മുഖം നൽകിയ **കുളങ്ങര പൗലോസ്‌ ഹോർമിസ്** എന്ന **കെ. പി. ഹോർമിസ്**. ഇദ്ദേഹം 1917 ഒക്ടോബർ 18-ന് ഇന്നത്തെ എറണാകുളം ജില്ലയിലെ അങ്കമാലി നഗരസഭയ്ക്ക് കീഴിലുള്ള മൂക്കന്നൂർ എന്നാ ഗ്രാമത്തിൽ ജനിച്ചു.
## വ്യക്തി ജീവിതം
ഒരു കാർഷിക കുടുംബത്തിൽ ജനിച്ച അദ്ദേഹം തിരുവനന്തപുരത്തും, തിരുച്ചിറപ്പള്ളിയിലും ആയി തന്റെ വിദ്യാഭ്യാസം പൂർത്തിയാക്കി. നിയമത്തിൽ ബിരുദപഠനം പൂർത്തിയാക്കിയതിനു ശേഷം അദ്ദേഹം ഏറണാകുളം ജില്ലയിലെ പെരുമ്പാവൂരിൽ  തന്റെ  ഔദ്യോഗിക ജീവിതം ആരംഭിച്ചു. ഔദ്യോഗിക ജീവിതത്തിന്റെ ആദ്യപാദത്തിൽ രാഷ്ട്രീയത്തിൽ  സജീവമായിരുന്ന അദ്ദേഹം തിരുവിതാംകൂർ നിയമസഭയിലേക്ക്‌  ഒരു തവണ തിരഞ്ഞെടുക്കപ്പെട്ടിട്ടുണ്ട്.

രാഷ്ട്രീയം തന്റെ മേഖല അല്ലെന്നു തിരിച്ചറിഞ്ഞ അദ്ദേഹം ജീവിതത്തിലുടനീളം കോൺഗ്രസ് പാർട്ടിയോട് അനുഭാവം പുലർത്തിയിരുന്നു.

## ഫെഡറൽ ബാങ്കിന്റെ ഏറ്റെടുക്കൽ

1945-ൽ മധ്യതിരുവിതാംകൂറിലെ (ഇന്നത്തെ പത്തനംതിട്ട ജില്ലയിലെ) തിരുവല്ലയ്ക്കടുത്ത് നെടുമ്പുറം സ്ഥാനമായിരുന്ന, പ്രവർത്തനരഹിതമായ തിരുവിതാംകൂർ ഫെഡറൽ ബാങ്കിന്റെ ഓഹരി അദ്ദേഹം ഫെഡറൽ ബാങ്കിന്റെ സ്ഥാപകരായ  പട്ടമുക്കിൽ വരട്ടിശ്ശേരിൽ കുടുംബത്തിന്റെ കയ്യിൽ നിന്ന് 5000 രൂപയ്ക്ക് വാങ്ങി. അതിനുശേഷം ബാങ്കിന്റെ ആസ്ഥാനം ഏറണാകുളം ജില്ലയിലെ ആലുവയിലേയ്ക്ക് മാറ്റി.

അദ്ദേഹം നടപ്പിലാക്കിയ വികസന പ്രവർത്തനങ്ങൾ കൊണ്ടും അദ്ദേഹത്തിന്റെ പ്രയത്നം കൊണ്ടും 1973 ആയപ്പോഴേക്കും കേരളത്തിന്‌ പുറത്തു ശാഖകൾ തുടങ്ങാൻ ബാങ്കിന് സാധിച്ചു.അതേ വർഷം തന്നെ ഇന്ത്യാഗവണ്മെന്റിൽ നിന്നു വിദേശ നാണ്യവ്യവഹാരത്തിന് അനുമതി നേടാനും സാധിച്ചു. 1963-നും 1970-നും മദ്ധ്യേ ചാലക്കുടി പൊതു ബാങ്ക്, കൊച്ചിൻ  യൂണിയൻബാങ്ക്, ആലപ്പുഴ ബാങ്ക് മുതലായ വാണിജ്യ ബാങ്കുകൾ  ഫെഡറൽ ബാങ്ക് വാങ്ങി.

നിയമപരമായ ചില പ്രശ്നങ്ങൾ മൂലം 1979-ൽ ബാങ്കിന്റെ ചെയർമാൻ സ്ഥാനത്തുനിന്നും അദ്ദേഹത്തിന് ഒഴിയേണ്ടി വന്നു.അതിനുശേഷം കുറച്ചുകാലം കൂടി അദ്ദേഹം ബാങ്കിന്റെ ബോർഡിൽ തുടർന്നു. കേരള മാനേജ്മെന്റ് സംഘടനയിലും, ഇന്ത്യൻ ബാങ്കുകളുടെ മാനേജിംഗ് കമ്മിറ്റികൾ അടങ്ങുന്ന സംഘടനയിലും സജീവമായി പ്രവർത്തിച്ചു. സാമൂഹികപ്രവർത്തന മേഖലയിലും തന്റെ വ്യക്തിമുദ്ര പതിപ്പിച്ചു.

1988-ലെ ഇന്ത്യൻ റിപ്പബ്ലിക് ദിനത്തിൽ വാർധക്യസഹജമായ രോഗങ്ങൾ മൂലം അദ്ദേഹം അന്തരിച്ചു.

## അവലംബം

## സ്രോതസ്സുകൾ
# "Federal Bank Q4 profit up marginally at Rs 281 cr". The Economic Times.
# "Federal Bank launches India’s first Mobile App for Bank Account Opening". India Infoline.
# "The Federal Bank Key Personnel".
# "Awards won by Federal Bank". IDRBT. Retrieved 27 October 2014.

വർഗ്ഗം:1917-ൽ ജനിച്ചവർ
വർഗ്ഗം:ഒക്ടോബർ 18-ന് ജനിച്ചവർ
വർഗ്ഗം:1988-ൽ മരിച്ചവർ
വർഗ്ഗം:ജനുവരി 26-ന് മരിച്ചവർ
എം. മോഹനൻ

എം .മോഹനൻ കേരളത്തിലെ അറിയപെടുന്ന ഒരു ചലച്ചിത്രസംവിധായകൻ ആണ്. ചലച്ചിത്രനടനും, തിരക്കഥകകൃത്തുമായ ശ്രീനിവാസൻ കൂടെ സഹസംവിധായകനായി പ്രവർത്തിച്ചിട്ടുണ്ട്. *കഥ പറയുമ്പോൾ* എന്ന സിനിമയാണ് അദ്ദേഹം സ്വതന്ത്രമായി സംവിധാനം ചെയ്ത ആദ്യചിത്രം. അതും ആ ചിത്രം വലിയ സൂപ്പർഹിറ്റായി മാറി. തുടർന്നു മാണിക്യകല്ല്‌, 916, മൈ ഗോഡ് ,അരവിന്ദന്റെ അതിഥികൾ എന്നി ചിത്രങ്ങൾ  സംവിധാനം ചെയ്തു.

## സംവിധാനം ചെയ്ത ചലച്ചിത്രങ്ങൾ
#കഥ പറയുമ്പോൾ
#മാണിക്യക്കല്ല്
#916
#മൈ ഗോഡ്
#അരവിന്ദന്റെ അതിഥികൾ

## അവലംബം

വർഗ്ഗം:മലയാളചലച്ചിത്രസംവിധായകർ
ശ്രീദേവി എസ്. കർത്ത

കേരളത്തിലെ കവയിത്രിയും വിവർത്തകയും കഥാകാരിയുമാണ് **ശ്രീദേവി എസ്. കർത്ത**. വിവർത്തക എന്ന നിലയിലാണ് കൂടുതലറിയപ്പെടുന്നത്. 

പത്രപ്രവർത്തകനായിരുന്ന ​കെ.​എ​സ് ​കർ​ത്തയുടേയും സർക്കാർ ഉദ്യോഗസ്ഥയായിരുന്ന സരസമ്മയുടേയും മകളാണ്.​ ​തി​രു​വ​ന​ന്ത​പു​രം​ ​ഫൈൻ​ ​ആർ​ട്‌​സ് ​കോ​ളേ​ജി​ലെ​ ​പ്രിൻ​സി​പ്പൽ​ ​എ.​എ​സ്. ​സ​ജി​ത്താ​ണ് ജീ​വി​ത​പ​ങ്കാ​ളി.​ ​

## പുസ്തകങ്ങൾ
### വിവർത്തനങ്ങൾ
അ​ന്ത​രി​ച്ച​ ​മുൻ​ ​രാ​ഷ്ട്ര​പ​തി​ ​എ.​പി.​ജെ.​ ​അ​ബ്ദുൾ​ ​കലാ​മും​ ​അ​രുൺ​ ​തീ​വാ​രി​യും​ ​സം​യു​ക്ത​മാ​യി​ ​ര​ചി​ച്ച​ 'T​r​a​n​s​c​e​n​d​e​n​c​e​ ​ M​y​ ​S​p​i​r​i​t​u​a​l​ ​E​x​p​e​r​i​e​n​c​e​ ​w​i​t​h​ ​P​r​a​m​u​k​h​ ​S​w​a​m​i​j​i' എ​ന്ന​ ​പു​സ്ത​കം​ ​'​കാ​ലാ​തീതം' എ​ന്ന പേരിൽ മലയാളത്തിലേക്ക് വിവർത്തനം ചെയ്തിട്ടുണ്ട്. ​മി​ലൻ​ ​കു​ന്ദേ​ര,​ ​സിൽ​വി​യാ​ ​പ്ലാ​ത്ത്,​ ​ധൻ​ഗോ​പാൽ​ ​മു​ഖർ​ജി,​ ​ഖ​ലീൻ​ ​ജി​ബ്രാൻ,​ ​റിൽ​ക്കെ,​ ​യാ​സു​നാ​രി​ ​കാ​വാ​ബാ​ത്ത,​ ​കാ​മു,​ ​ര​ബീ​ന്ദ്ര​നാ​ഥ​ ​ടാ​ഗോർ​ ​തു​ട​ങ്ങി​ ​നി​ര​വ​ധി പേ​രു​ടെ​ ​കൃ​തി​കൾ​ ​​മ​ല​യാ​ള​ത്തി​ലേ​ക്ക് ​പ​രി​ഭാ​ഷ​പ്പെ​ടു​ത്തിയിട്ടുണ്ട്. 

### ​ക​വി​താ​സ​മാ​ഹാ​രം
* ​'​ക​ണ്ടെ​ന്നും​ ​അ​വർ​ ​ക​ണ്ടി​ല്ലെ​ന്നും​' - 2008-ൽ പ്രസിദ്ധീകരിച്ചു.

### ​ക​ഥാ​സ​മാ​ഹാരം
* ​'​വി​രൂ​പി​'

## അവാർഡുകൾ
* ​2014-ലെ മി​ക​ച്ച​ ​വി​വർ​ത്ത​ക​യ്ക്കു​ള്ള​ ​ബാ​ല​സാ​ഹി​ത്യ​ ​ഇൻ​സ്​​റ്റി​​​റ്റ്യൂ​ട്ടി​ന്റെ​ ​പു​ര​സ്‌​കാ​രം​ ​ല​ഭിച്ചിട്ടുണ്ട്.

## അവലംബം

വർഗ്ഗം:വിവർത്തകർ
നയൻതാര സെഹ്ഗാൾ

ഇന്ത്യൻ ഇംഗ്ലീഷ് എഴുത്തുകാരിയാണ്  **നയൻതാര സെഹ്ഗാൾ**. 1986ൽ 'റിച്ച് ലൈക്ക് അസ്' എന്ന ഇംഗ്ലീഷ് നോവലിന് കേന്ദ്രസാഹിത്യ അക്കാദമി അവാർഡ് ലഭിച്ചു. 
## ജീവിതരേഖ
മുൻ പ്രധാനമന്ത്രി ജവഹർലാൽ നെഹ്‌റുവിന്റെ സഹോദരീ പുത്രിയാണ്‌ സെഹ്ഗാൾ.

## പ്രതിഷേധം
ഇന്ത്യൻ വൈവിദ്ധ്യങ്ങൾ കാത്തു സൂക്ഷിക്കുന്നതിൽ മോഡി സർക്കാർ പരാജയപ്പെട്ടുവെന്നാരോപിച്ച് ഇന്ത്യൻ ഇംഗ്ലീഷ് എഴുത്തുകാരി നയൻതാര സെഹ്ഗാൾ കേന്ദ്രസാഹിത്യ അക്കാദമി അവാർഡ് 2015 ൽ തിരിച്ചുകൊടുത്തു.

## കൃതികൾ
**പ്രിസൺ ആന്റ് ചോക്കലേറ്റ് കേക്ക്* (ഓർമ്മ; 1954)
**ഫ്രം ഫിയർ സെറ്റ് ഫ്രീ* (ഓർമ്മ; 1963)
**എ ടൈം ടു ബീ ഹാപ്പി* (നോവൽ; 1963)
**ദിസ് ടൈം ഓഫ് മോണിംഗ്* (നോവൽ; 1965)
**സ്റ്റോം ഇൻ ചണ്ടിഗഡ്* (നോവൽ; 1969)
**ദ ഫ്രീഡം മൂവ്മെന്റ് ഇൻ ഇന്ത്യ* (1970)
**സൺലൈറ്റ് സറൗണ്ട്സ് യൂ* (നോവൽ; 1970) (with Chandralekha Mehta and Rita Dar i.e. her two sisters; this was the daughters' tribute to their mother)
**ദ ഡേ ഇൻ ഷാഡോ* (നോവൽ; 1971)
**എ വോയ്സ് ഫോർ ഫ്രീഡം* (1977)
**ഇന്ദിരാഗാന്ധീസ് എമർജൻസ് ആന്റ് ഫിയർ* (1978)
**ഇന്ദിരാഗാന്ധി : ഹർ റോഡ് ടു പവർ* (നോവൽ; 1982)
**പ്ലാൻസ് ഫോർ ഡിപ്പാർച്ചർ* (നോവൽ; 1985)
**റിച്ച് ലൈക്ക് അസ്* (നോവൽ; 1985)
**മിസ്റ്റേക്കൻ ഐഡന്റിറ്റി* (നോവൽ; 1988)
**എ സിറ്റുവേഷൻ ഇൻ ന്യൂഡൽഹി (നോവൽ; 1989)
**ലെസ്സർ ബ്രീഡ്സ്'' (നോവൽ; 2003)
## പുരസ്കാരങ്ങൾ
*കേന്ദ്രസാഹിത്യ അക്കാദമി അവാർഡ്
## അവലംബം


വർഗ്ഗം:ഇംഗ്ലീഷ് സാഹിത്യകാരന്മാർ
വർഗ്ഗം:1927-ൽ ജനിച്ചവർ
വർഗ്ഗം:മേയ് 10-ന് ജനിച്ചവർ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം തിരികെ നൽകിയവർ
വർഗ്ഗം:നെഹ്രു–ഗാന്ധി കുടുംബം
മാൻ പോർട്ടബിൾ എയർ ഡിഫൻസ് സിസ്റ്റം

യുദ്ധമുഖങ്ങളിൽ ഉപയോഗിക്കുന്ന തോളിൽ വെച്ച് പ്രയോഗിക്കാൻ സാധിക്കുന്ന ചെറിയ വിമാനഭേദ ഭൂതല വ്യോമ മിസൈൽ സിസ്റ്റമാണ് **മാൻ പോർട്ടബിൾ എയർ ഡിഫൻസ് സിസ്റ്റം - MANPADS** എന്നറിയപ്പെടുന്നത്. താഴ്ന്നു പറക്കുന്ന വിമാനങ്ങൾ, ഹെലിക്കൊപ്പ്റ്ററുകൾ എന്നിവ തകർക്കാനാണ് ഇവ പ്രധാനമായും ഉപയോഗിക്കുന്നത്. പ്രസ്തുത വിമാനങ്ങളിൽ നിന്ന് വഹിക്കുന്ന താപത്തിലെ ഇൻഫ്രാറെഡ് വികിരണത്തെ തിരിച്ചറിഞ്ഞു പിന്തുടർന്ന് തകർക്കാൻ ശേഷിയുള്ള ഗൈഡഡ് ശേഷിയുള്ള മിസൈലുകളാണിവ. അമേരിക്കയുടെ സ്റ്റിംഗർ, സോവിയറ്റ് യൂണിയൻ രൂപകൽപ്പന ചെയ്ത സ്ട്രെല എന്നിവ ഇക്കൂട്ടത്തിൽ പ്രശസ്തമായവയാണ്.

വർഗ്ഗം:ആയുധങ്ങൾ
വർഗ്ഗം:മിസൈലുകൾ
കടൽക്കാട

*Calidris ferruginea* എന്ന ശാസ്ത്രനാമത്തിലറിയപ്പെടുന്ന പക്ഷിയാണ് **കടൽക്കാട**/ കടൽക്കാടയുടെ ഇംഗ്ലീഷിലുള്ള പേര് **curlew sandpiper** എന്നാണ്. ഇവ ആർട്ടിക്, സൈബീരിയയിലെ തുണ്ട്ര പ്രദേശങ്ങളിൽ പ്രജനനം നടത്തുന്നു. 

## വിവരണം

ഡൻലിനേക്കാൾ കുറച്ചു വലിയതാണ്. 19.5-21 സെ.മീ നീളം. പക്ഷെ ഡൻലിന്റെ കൊക്കിനേക്കാൾ നീണ്ട വളഞ്ഞ കൊക്കാണ് ഇവയ്ക്ക്. തണുപ്പുകാലത്ത് മങ്ങിയ ചാര നിറം മുകളിലും വെള്ള അടിയിലും. പുരികത്തിന് വെള്ള നിറം.

## Behaviour
3-4 മുട്ടകൾ നിലത്തുള്ള കൂട്ടിൽ മുട്ടകളിടുന്നു, അധികവും സൈബീരിയയിൽ. 
പ്ര ജനനത്തിനു ശേഷം ഇവ തെക്കേ ആഫ്രിക്ക, ആസ്ത്രേലിയ, ഇന്ത്യ എന്നിവിടങ്ങളിലേക്ക് ദേശാടാനം നടത്തുന്നു. പ്രജനന സ്ഥലത്തുനിന്നും 15000 കി.മീ. അകലെയുള്ള തെക്കെ ആഫ്രിക്കയാണ് ദേശാടാനത്തിൽ ഈ പക്ഷിയുടെ തെക്കേ അറ്റത്തെ അതിര്.

## ഭക്ഷണം
ഇവ പ്രാണികളേയും മറ്റു നട്ടെല്ലില്ലാത്ത ജീവികളേയും ഭക്ഷിക്കുന്നു. 

## അവലബം

* Hayman, Marchant and Prater, *Shorebirds* ISBN 0-395-37903-2
* Mullarney, Svensson, Zetterstrom and Grant, *Collins Bird Guide* ISBN 0-00-219728-6
*Thomas, Gavin H.; Wills, Matthew A. & Székely, Tamás (2004): A supertree approach to shorebird phylogeny. *[[BMC journals|BMC Evol. Biol.]]* **4**: 28.  PMID 15329156 PDF fulltext  Supplementary Material
* de Villiers, M S(ed). 2009. "Birds and Environmental Change: building an early warning system in South Africa". SANBI, Pretoria. ISBN 978-0-620-45305-9

## പുറത്തേയ്ക്കുള്ള കണ്ണികൾ
* Curlew sandpiper - Species text in The Atlas of Southern African Birds.
* Pictures of curlew sandpiper 
* Avibase
* Identification article on autumn curlew sandpipers 
* Ageing and sexing (PDF; 1.4 MB) by Javier Blasco-Zumeta & Gerd-Michael Heinze 

വർഗ്ഗം:കേരളത്തിലെ പക്ഷികൾ
വർഗ്ഗം:ദേശാടനപ്പക്ഷികൾ
വർഗ്ഗം:കടൽപക്ഷികൾ
ഭൂതല - വ്യോമ മിസൈൽ

ഭൂമിയിൽ നിന്നും വിക്ഷേപിച്ചു ആകാശത്തിലെ ലക്ഷ്യങ്ങൾ തകർക്കാൻ രൂപകൽപന ചെയ്തിരിക്കുന്ന വ്യോമഭേദ മിസൈലുകളെയാണ് **ഭൂതല - വ്യോമ മിസൈൽ** എന്ന് വിളിക്കുന്നത്‌. ശത്രു വിമാനങ്ങൾ, മറ്റു മിസൈലുകൾ എന്നിവ നശിപ്പിക്കാനാണ് ഈ മിസൈലുകൾ പ്രധാനമായും ഉപയോഗിക്കുന്നത്. ലോകത്തിലെ എല്ലാ വൻകിട രാഷ്ടങ്ങൾക്കും ഇത്തരം മിസൈലുകൾ സ്വന്തമാണ്.

## പുറത്തേയ്ക്കുള്ള കണ്ണികൾ

*
*Rest-of-World Missile Systems  from the Federation of American Scientists website

വർഗ്ഗം:യുദ്ധോപകരണങ്ങൾ
വർഗ്ഗം:മിസൈലുകൾ
വർഗ്ഗം:അപൂർണ്ണ ലേഖനങ്ങൾ
ഐ.എൻ.എസ്. അസ്ത്രധാരിണി

ഇന്ത്യൻ നാവികസേനയ്ക്കുവേണ്ടി പൂർണ്ണമായും ഇന്ത്യയിൽ വച്ച് നിർമ്മിക്കപ്പെട്ട ആദ്യത്തെ ടോർപിഡോ ലോഞ്ചർ  യുദ്ധക്കപ്പലാണ് **ഐ.എൻ.എസ്. അസ്ത്രധാരിണി** (ഇംഗ്ലീഷിൽ: *Astradharini*). പ്രധാനമായും ടോർപിഡൊകൾ വിക്ഷേപിക്കുന്നതിനായി തയ്യാറാക്കിയിട്ടുള്ള ഈ യുദ്ധക്കപ്പലിനെ ജലാന്തര ആയുധ പരീക്ഷണങ്ങൾക്കും തിരച്ചിലുകൾക്കും ഉപയോഗിച്ചുവരുന്നു. ഇതിനുവേണ്ടി അത്യാധുനിക ആശയവിനിമയ സംവിധാനങ്ങളാണ് സജ്ജമാക്കിയിട്ടുള്ളത്.

2015 ജൂലൈ 17-ന് സേവനരംഗത്തു നിന്നും പുറത്താക്കപ്പെട്ട ഐ.എൻ.എസ്. അസ്ത്രവാഹിനിയ്ക്കു പകരമായാണ് ഈ യുദ്ധക്കപ്പൽ തയ്യാറാക്കിയിട്ടുള്ളത്‌. 2015 ഒക്ടോബർ 6-ന് വിശാഖപട്ടണത്തെ നേവൽ ബേസിൽ വച്ച് കിഴക്കൻ നാവിക മേഖല വൈസ് അഡ്മിറലായ സതീഷ് സോണിയാണ് കപ്പലിന്റെ കമ്മീഷനിങ് നടത്തിയത്. ഡി.ആർ.ഡി.ഓ.യ്ക്കു കീഴിലുള്ള നേവൽ സയൻസ് ആൻഡ് ടെക്നോളജിക്കൽ ലബോറട്ടറി (NSTL), ഖരക്പൂരിലെ ഐ.ഐ.ടി., ഷോഫ്റ്റ് ഷിപ്പ്‍യാർഡ് എന്നീ സ്ഥാപനങ്ങളാണ് കപ്പൽ നിർമ്മിച്ചത്. ജലാന്തര-ആയുധ നിർമ്മാണശേഷിയിൽ സ്വയംപര്യാപ്തത കൈവരിക്കുന്നതിന്റെ ഭാഗമായാണ് ഐ.എൻ.എസ്. അസ്ത്രധാരിണി തയ്യാറാക്കിയിട്ടുള്ളത്.

## സവിശേഷതകൾ
പൂർണ്ണമായും ഇന്ത്യയിൽ വച്ച് നിർമ്മിക്കപ്പെട്ടിട്ടുള്ള ആദ്യത്തെ ടോർപിഡൊ ലോഞ്ച് ആൻഡ് റിക്കവറി വെസൽ (TLRV) യുദ്ധക്കപ്പലാണ് ഐ എൻ എസ് അസ്ത്രധാരിണി.(ഐ.എൻ.എസ്=ഇന്ത്യൻ നേവൽ ഷിപ്പ്) ടോർപിഡോകൾ വിക്ഷേപിക്കുകയെന്നതാണ് കപ്പലിന്റെ പ്രധാന ലക്ഷ്യം. കപ്പലിന്റെ വിശാലമായ ഡെക്കിൽ ഇതിനുവേണ്ടിയുള്ള ടോർപിഡൊ ലോഞ്ചറുകൾ സജ്ജമാക്കിയിട്ടുണ്ട്. ഇവയുടെ ലോഞ്ച് വെസലിന് 50 മീറ്റർ നീളമുണ്ട്. പൂർണ്ണമായും ഇന്ത്യയിൽ നിർമ്മിച്ച സ്റ്റീൽ ഉപയോഗിച്ചാണ് വെസൽ തയ്യാറാക്കിയിട്ടുള്ളത്.

ജലാന്തര ആയുധ പരീക്ഷണങ്ങൾക്കും തിരച്ചിലുകൾക്കും സഹായകമായ ആധുനിക ആശയവിനിമയ സംവിധാനങ്ങളാണ് ഐ എൻ എസ് അസ്ത്രധാരിണിയിൽ ഉപയോഗിച്ചിരിക്കുന്നത്. പവർ ഉല്പാദനത്തിനും ആധുനിക മാർഗ്ഗങ്ങൾ സ്വീകരിച്ചിരിക്കുന്നു. കുറഞ്ഞ പവർ ഉപയോഗിച്ച് മണിക്കൂറിൽ 15 നോട്ടിക്കൽ മൈൽ (28 കിലോമീറ്റർ) വേഗതയിൽ സഞ്ചരിക്കുവാൻ കഴിയും.

ഡി.ആർ.ഡി.ഓ.യിൽ നിന്നുള്ള പതിമൂന്ന് ശാസ്ത്രജ്ഞരോടൊപ്പം രണ്ട് ഉദ്യോഗസ്ഥർക്കും 27 നാവികർക്കും ഒരേ സമയം സഞ്ചരിക്കുവാനുള്ള സൗകര്യങ്ങളാണ് കപ്പലിലുള്ളത്.

## അസ്ത്രവാഹിനിയും അസ്ത്രധാരിണിയും
2015 ജൂലൈ 17-നു സേവനരംഗത്തു നിന്നും പിൻവലിച്ച (ഡീ കമ്മീഷൻ ചെയ്ത) യുദ്ധക്കപ്പലാണ് ഐ.എൻ.എസ്. അസ്ത്രവാഹിനി. 28.5 മീറ്റർ നീളവും 112 ടൺ ഭാരവുമുണ്ടായിരുന്ന അസ്ത്രവാഹിനിയുടെ പോരായ്മകൾ പരിഹരിച്ച് നിർമ്മിച്ച യുദ്ധക്കപ്പലാണ് അസ്ത്രധാരിണി.

## നിർമ്മാണം
നേവൽ സയൻസ് & ടെക്നോളജിക്കൽ ലബോറട്ടറി(NSTL), ഖരക്പൂർ ഐ.ഐ.ടി., ഷോഫ്റ്റ് ഷിപ്പ്യാഡ് (Shoft Shipyard) എന്നീ സ്ഥാപനങ്ങളിൽ നിന്നുള്ളവരാണ് ഐ.എൻ.എസ്. അസ്ത്രധാരിണിയുടെ നിർമ്മാണത്തിനു പിന്നിൽ പ്രവർത്തിച്ചത്‌. NSTL നിർമ്മിക്കുന്ന ജലാന്തര(Under water)യുദ്ധ സാമഗ്രികൾ പരീക്ഷിക്കുന്നതിനായി ഈ  കപ്പലിനെ ഉപയോഗിക്കുന്നുണ്ട്. കമ്മീഷൻ ചെയ്തതിനു ശേഷം നാവികസേനയുടെ കിഴക്കൻ കപ്പൽ സൈന്യത്തിലേക്കാണ് (The Eastern Fleet) ഐ.എൻ.എസ്. അസ്ത്രധാരിണിയെ ഉൾപ്പെടുത്തിയിരിക്കുന്നത്.

## അവലംബം

വർഗ്ഗം:ഇന്ത്യൻ നാവികസേനയുടെ കപ്പലുകൾ
വർഗ്ഗം:യുദ്ധക്കപ്പലുകൾ
തന്മാത്രാ ഓർബിറ്റൽ സിദ്ധാന്തം

രസതന്ത്രത്തിൽ തന്മാത്രാഘടന നിർണ്ണയിക്കുന്നതിനുള്ള ഒരു സിദ്ധാന്തമാണ് **തന്മാത്രാ ഓർബിറ്റൽ സിദ്ധാന്തം**. ഈ സിദ്ധാന്തപ്രകാരം ഒരു തന്മാത്രയിലെ ബന്ധനത്തിലേർപ്പെട്ടിരിക്കുന്ന ഇലക്ട്രോണുകളെ ആറ്റങ്ങൾ തമ്മിൽ തമ്മിലുള്ള ബന്ധനങ്ങളിലായി പരിഗണിക്കുന്നതിനു പകരം  തന്മാത്രയുടെ പൊതു ന്യൂക്ലിയസ്സിന്റെ സ്വാധീനത്താൽ ചലിക്കുന്നതായി പരിഗണിക്കുന്നു. ക്വാണ്ടം ബലതന്ത്രപ്രകാരം ആറ്റത്തിലെ ഇലക്ട്രോണുകളുടെ ഊർജ്ജസ്വഭാവവും സ്ഥിതിചെയ്യുന്നസ്വഭാവവും നിശ്ചയിക്കുന്നു. അതിനുശേഷം ബന്ധനത്തിൽ ഏർപ്പെടുന്ന ഇലക്ട്രോണുകളുടെ ഓർബിറ്റലുകൾ തന്മാത്രാ ഓർബിറ്റൽ സിദ്ധാന്തപ്രകാരം തീരുമാനിക്കുന്നു. ഈ തന്മാത്രാ ഓർബിറ്റലുകൾ ഒരു തന്മാത്രയിലെ എല്ലാ ആറ്റങ്ങളുമായി ബന്ധപ്പെട്ടിരിക്കുന്നു. ഇവയിൽ സംയോജക ഇലക്ട്രോണുകൾ സഞ്ചരിക്കുന്നു.

ഇരുപതാം നൂറ്റാണ്ടിന്റെ ആദ്യത്തിൽ മുന്നോട്ടുവച്ച തന്മാത്രാ ഓർബിറ്റൽ സിദ്ധാന്തം ഇലക്ട്രോണിക ബന്ധനത്തിന്റെ പഠനത്തിൽ വിപ്ലവം സൃഷ്ടിച്ചു.  തന്മാത്രാ ഓർബിറ്റലുകളെ ആറ്റോമിക ഓർബിറ്റലുകളുടെ രേഖീയ കോമ്പിനേഷനുകളായി രൂപപ്പെടുത്തുക വഴി  ബന്ധനത്തിൽ ഏർപ്പെട്ടിരിക്കുന്ന ഇലക്ട്രോണുകളുടെ സ്ഥാനവും ഓർബിറ്റലുകളും നിർണ്ണയിക്കുന്നതിൽ ഈസിദ്ധാന്തം നിർണ്ണായക പങ്കുവഹിച്ചിട്ടുണ്ട്.  

ഷ്രോഡിങ്ങർ സമവാക്യത്തിൽ ‍ഡെൻസിറ്റി ഫങ്ഷണൽ സിദ്ധാന്തവും ഹാർട്ടീഫോക് മോഡലും പ്രയോഗിച്ച് ഈ ഏകദേശനങ്ങളിൽ എത്തിച്ചേരാവുന്നതാണ്.

വർഗ്ഗം:രസതന്ത്രം - അപൂർണ്ണലേഖനങ്ങൾ
വർഗ്ഗം:രാസബന്ധനം
വർഗ്ഗം:ക്വാണ്ടം രസതന്ത്രം
വർഗ്ഗം:രസതന്ത്രം-സിദ്ധാന്തങ്ങൾ
സിസിലിയൻ പ്രാദേശിക അസംബ്ലി

സിസിലിയിലെ നിയമനിർമ്മാണ വകുപ്പാണ് സിസിലിയൻ പ്രാദേശിക അസംബ്ലി.ഇറ്റാലിയൻ റിപ്പബ്ലിക്കിൻറെ ഭാഗമായിരുന്ന സിസിലിയിൽ ചരിത്രപരമായ പ്രധാന്യമുള്ള നിയമനിർമ്മാണ സഭ വളരെക്കലാം മുന്നെ നിലവിൽ വന്നിരുന്നു.വ്യാപക നിയമനിർമ്മാണ അധികാരമുള്ള ഈ പ്രദേശിക അസംബ്ലിയെ പാർലെമൻറ് എന്നും അംഗങ്ങളെ ഡെപ്യൂട്ടീസ് എന്നുമാണ് വിളിക്കുന്നത്.എല്ലാ അഞ്ച് വർഷം കൂടുന്പോഴും ഇവിടത്തെ 9 പ്രവിശ്യകളിലേക്കുമായി 90 ഡെപ്യൂട്ടീസിനെ തിരഞ്ഞെടുക്കുന്നു.

## അവലംബം


വർഗ്ഗം:സിസിലി
വാലൻസ് ബോണ്ട് സിദ്ധാന്തം

രസതന്ത്രത്തിലെ രണ്ട് അടിസ്ഥാന സിദ്ധാന്തങ്ങളാണ് **വാലൻസ് ബോണ്ട് സിദ്ധാന്തവും** തന്മാത്രാ ഓർബിറ്റൽ സിദ്ധാന്തവും. രാസബന്ധനം  ക്വാണ്ടം ബലതന്ത്രം ഉപയോഗിച്ച് വിശദീകരിക്കുന്നതിനുവേണ്ടിയാണ് ഈ സിദ്ധാന്തങ്ങൾ രൂപപ്പെടുത്തിയത്. ആറ്റങ്ങൾ കൂടിച്ചേർന്ന് തന്മാത്രകൾ ഉണ്ടാവുമ്പോൾ ആറ്റങ്ങളിലെ ആറ്റമിക ഓർബിറ്റലുകൾ ഏതെല്ലാം തരത്തിൽ കൂടിച്ചേരുന്നു എന്നതാണ് വാലൻസ് ബോണ്ട് സിദ്ധാന്തം വിശദീകരിക്കാൻ ശ്രമിക്കുന്നത്. അതേസമയം തന്മാത്രാ ഓർബിറ്റൽ സിദ്ധാന്തം വിശദീകരിക്കുന്നത് ഒരു മുഴുവൻ തന്മാത്രയുടെ ഓർബിറ്റലുകൾ എത്തരത്തിലായിരിക്കുമെന്നതാണ്.
## ചരിത്രം
പങ്കുവയ്ക്കപ്പെടുന്ന രണ്ട് ഇലക്ട്രോണുകളുടെ പ്രതിപ്രവർത്തനം മൂലമാണ്  ഒരു രാസബന്ധനം ഉണ്ടാവുന്നത് എന്ന് ജി.എൻ.ലൂയിസ് എന്ന ശാസ്ത്രജ്ഞൻ 1916ൽ പ്രസ്താവിക്കുകയുണ്ടായി. തന്മാത്രകളെ ലൂയിസ് രൂപങ്ങളായി പ്രതിനിധാനം ചെയ്തുകൊണ്ടാണ് ഈ സിദ്ധാന്തം മുന്നോട്ട് വച്ചത്.

വർഗ്ഗം:രസതന്ത്രം - അപൂർണ്ണലേഖനങ്ങൾ
വർഗ്ഗം:രസതന്ത്രം-സിദ്ധാന്തങ്ങൾ
വർഗ്ഗം:രാസബന്ധനം
വർഗ്ഗം:ക്വാണ്ടം രസതന്ത്രം
ഓൾഗ ഖോഖ്ലോവ

ഒരു റഷ്യൻ ബാലെ നർത്തകിയായിരുന്നു **ഓൾഗ പിക്കാസോ, ഓൾഗ സ്റ്റെപ്പനോവന കോക്ക്ലോവ**( ജൂൺ 17, 1891 &ndash; 1955, ഫെബ്രുവരി 11). പക്ഷെ പാബ്ലോ പിക്കാസോയുടെ ആദ്യത്തെ ഭാര്യ എന്ന പേരിലും, അദ്ദേഹത്തിന്റെ ആദ്യത്തെ മകനായ *പോളോ* യുടെ അമ്മയെന്ന പേരിലുമാണ് ഓൾഗ കൂടുതൽ അറിയപ്പെടുന്നത്.

വർഗ്ഗം:1891-ൽ ജനിച്ചവർ
വർഗ്ഗം:ജൂൺ 17-ന് ജനിച്ചവർ
വർഗ്ഗം:1955-ൽ മരിച്ചവർ
വർഗ്ഗം:ഫെബ്രുവരി 11-ന് മരിച്ചവർ
ലിയോൻസ് റോസൻബെർഗ്

ഒരു കലാ ചരിത്രകാരനും, കലാവസ്തുക്കൾ ശേഖരിക്കുന്നയാളും, പ്രസാധകനും, 20ആം നൂറ്റാണ്ടിലെ ഫ്രെഞ്ച് ചിത്രവിൽപ്പനക്കാരിൽ ആവേശമുണർത്തിയതിലെ പ്രധാന വ്യക്തിയും ആയിരുന്നു **ലിയോൻസ് റോസൻബെർഗ്** (1879 സെപ്റ്റംബർ 12 പാരീസ് - 1947 ജൂലൈ 31 ന്യൂല്ലി-സർ സൈൻ). പോൾ റോസെൻബർഗിന്റെ മകനായ അദ്ദേഹത്തിന് സ്വന്തമായ ഒരു ഗാലറിയുണ്ടായിരുന്നു. ഒന്നാം ലോക മഹായുദ്ധത്തിന്റെ അന്ത്യമാകുമ്പോൾ തന്നെ ആ ഗാലറി ലോക പ്രശസ്തി നേടികഴിഞ്ഞിരുന്നു. കൂടാതെ ആധൂനിക കലയുടെ പ്രധാന വിൽപ്പനക്കാരിലൊരാളാകുകയും അദ്ദേഹം ചെയ്തു.

വർഗ്ഗം:1879-ൽ ജനിച്ചവർ
വർഗ്ഗം:സെപ്റ്റംബർ 12-ന് ജനിച്ചവർ
വർഗ്ഗം:1947-ൽ മരിച്ചവർ
വർഗ്ഗം:ജൂലൈ 31-ന് മരിച്ചവർ
സി.കെ. വിനീത്

ഇന്ത്യൻ ഫുട്ബോൾ ടീം അംഗവും കേരളത്തിലെ പുതിയ തലമുറയിലെ ഫുട്ബോൾ കളിക്കാരിൽ ശ്രദ്ധേയനുമാണ് **സി കെ  വിനീത്** എന്ന **ചേകിയോട്ട് കിഴക്കേവീട്ടിൽ വിനീത്** (ജനനം:24 മേയ്‌ 1988). കണ്ണൂർ ജില്ല ആണ് സ്വദേശം. ഐ-ലീഗിൽ റൗണ്ട് ഗ്ലാസ് പഞ്ചാബ് താരമായ ഇദ്ദേഹം ഇന്ത്യൻ സൂപ്പർ ലീഗിൽ കേരള ബ്ലാസ്റ്റേഴ്സിനുവേണ്ടി വിങ്ങറായും സ്ട്രൈക്കറായും കളിച്ചിരുന്നു.

## അവലംബം


വർഗ്ഗം:കേരള ബ്ലാസ്റ്റേഴ്സ് ഫുട്ബോൾ കളിക്കാർ
വർഗ്ഗം:കേരളത്തിലെ ഫുട്ബോൾ കളിക്കാർ
വർഗ്ഗം:1988-ൽ ജനിച്ചവർ
വർഗ്ഗം:മേയ് 24-ന് ജനിച്ചവർ
ഷെയർഇറ്റ്

ഫയലുകൾ കൈമാറ്റം ചെയ്യാനുള്ള ഒരു ആപ്ലിക്കേഷനാണ് **ഷെയർഇറ്റ് ** - **SHAREit**. ഫയൽ തരങ്ങളായ ഫോട്ടോസ്, വിഡിയോസ്, കോണ്ടാക്ട്സ്, മ്യൂസിക്, ആപ്ലിക്കേഷനുകൾ തുടങ്ങി എല്ലാ വിധ ഫയലുകളും കൈമാറ്റം ചെയ്യാനായി ഇതിലൂടെ സാധിക്കുന്നു. ലെനോവോ കമ്പനി സൗജന്യമായി ഉപയോഗിക്കാനായി പുറത്തിറക്കിയിരിക്കുന്നതാണ് ഈ ആപ്ലിക്കേഷൻ. ഇത് വിൻഡോസ്, വിൻഡോസ് മൊബൈൽ, ആൻഡ്രോയിഡ്, ഐ.ഓ.എസ്. തുടങ്ങിയ ഓപ്പറേറ്റിങ് സിസ്റ്റങ്ങളിൽ ഫയൽ കൈമാറാനായി ഉപയോഗിക്കുന്നു. ഫയലുകളെ വൈഫൈയിലെ അഡ്-ഹോക് സംവിധാനം വഴി നേരിട്ട് അയയ്ക്കുന്നു. എനിഷെയർ എന്ന പേരിൽ 2012 ജൂണിലാണ് ഈ ആപ്ലിക്കേഷൻ ആദ്യമായി പുറത്തിറക്കിയത്. 

## അവലംബം

വർഗ്ഗം:സോഫ്റ്റ്‌വെയർ
തലശേരി ഭാഷ

മലയാളഭാഷയുടെ അനേകം വകഭേദങ്ങളിലൊന്നാണ് **തലശ്ശേരി ഭാഷ **. കണ്ണൂർ ജില്ലയിലെ തലശ്ശേരിയിലുള്ള ജനങ്ങളുടെ സംസാരഭാഷയാണിത്. കേരളത്തിലുള്ള മിക്ക പ്രദേശങ്ങളിലെയും  സംസാര ഭാഷയിൽ ചില വൈവിധ്യങ്ങൾ കണ്ടുവരുന്നുണ്ട്. തലശ്ശേരിയിലെ മലയാളത്തിനും അതിന്റേതായ പ്രത്യേകതകളുണ്ട്‌.

## ആമുഖം

ഭാരതത്തിലെ 22 ഔദ്യോഗിക ഭാഷകളിലൊന്നാണ് മലയാളം. കേരളത്തിന്റെ വടക്കു നിന്നും തെക്കോട്ട് പോകുംതോറും സംസാരഭാഷയായ മലയാളത്തിനുണ്ടാകുന്ന വ്യത്യാസങ്ങൾ മനസ്സിലാക്കുവാൻ സാധിക്കും. മിക്ക ജില്ലകൾക്കും തനതായ ഒരു ഭാഷശൈലിയുണ്ടെന്നുള്ളത് കേരളത്തിന്റെ ഒരു പ്രത്യേകതയാണ്. 

ജർമ്മൻ ബഹുഭാഷാപണ്ഡിതനും മതപ്രചാരകനുമായ ഡോ.ഹെർമൻ ഗുണ്ടർട്ടിന്റെ *[[മലയാളഭാഷ വ്യാകരണം]]* അച്ചടിക്കപ്പെട്ട തലശ്ശേരിക്കുമുണ്ട് സ്വന്തമായ ഒരു സംസാരഭാഷാശൈലി. വടക്കൻ കേരളത്തിലെ ഒരു സംസ്കാരിക നഗരമായ തലശേരി , മലയാള ഭാഷയുടെ വികസനത്തിലും പ്രചരണത്തിലും വഹിച്ച പങ്ക് ചെറുതല്ല. മറ്റു ജില്ലാനിവാസികളുടെ സംസാരഭാഷയിൽനിന്നും തികച്ചും വ്യത്യസ്തവും, അതിലുപരി രസകരവുമായ ഒരു ശൈലിയാണ് തലശേരി ഭാഷയ്ക്കുള്ളത്.

## ചരിത്രം

ഭാഷ സംസ്കാരത്തിന്റെ ഉപകരണവും ഉല്പന്നവുമാണ്.ഒട്ടേറെ സംസ്കാരപരിവർത്തനത്തിനു പാത്രമായ ഈ നഗരത്തിന്റെ ഭാഷയും പരിണാമപ്പെടുകയായിരുന്നു.  ചൈന, അറേബ്യ, ഗ്രീസ്, റോമൻ എന്നീ സാമ്രാജ്യങ്ങളുടെ സ്വാധീനത്തിലായിരുന്ന ഒരു വാണിജ്യ തലസ്ഥാനമായിരുന്നു തലശേരി.
തലശേരി എന്ന പേരു ലഭിച്ചതുതന്നെ "തല", "കച്ചേരി" (മുഖ്യകാര്യാലയം എന്നർഥം) എന്നീ രണ്ട് വാക്കുകളിൽ നിന്നാണ്. 18-ആം നൂറ്റാണ്ടിൽ ഹൈദർ അലിയും പിന്നീട് മകൻ ടിപ്പു സുൽത്താനും സേനാപ്രവേശം നടത്തുകയും, തുടർന്ന് പോർച്ചുഗൽ, ഫ്രാൻസ്, ബ്രിട്ടൺ, ഹോളണ്ട് എന്നീ വിദേശശക്തികളുടെ അധീനതയിൽ കഴിയുകയും ചെയ്ത തലശേരിയുടെ ഭാഷാശൈലി അങ്ങനെ രൂപപ്പെടുകയാണുണ്ടായതെന്നു ചരിത്രകാരന്മാർ പ്രസ്താവിക്കുന്നു. മലയാള എഴുത്തുഭാഷയിൽ നിന്നും വളരെയേറെ അന്തരമുള്ള ഈ ഭാഷ , തലശേരിയുടെ പൂർവകാല സാംസ്കാരിക മഹിമയുടെ ഒരു ഓർമ്മക്കത്താണ്.

## മാധ്യമങ്ങളിൽ തലശേരി ഭാഷയുടെ പങ്ക്
 
എടുത്ത് പറയുവാൻ ചുരുക്കം ചില കാര്യങ്ങളെ ഉള്ളുവെങ്കിലും, "ന്യൂ ജെൻ" ദൃശ്യമാധ്യമങ്ങളിൽ തലശ്ശേരിയും ഭാഷാശൈലിയും വഹിച്ച പങ്ക് വിസ്മരിക്കാൻ പാടില്ലാത്തതാണ്. "ഒരു വടക്കൻ സെൽഫി" , "തട്ടത്തിൻ മറയത്ത്" എന്നീ പ്രേക്ഷകഹൃദയം കവർന്ന ചലചിത്രങ്ങൾ തലശേരി പശ്ചാതലമാക്കി തലശ്ശേരി ഭാഷയിൽ ചിത്രീകരിക്കപ്പെട്ടവയാണ്. 2013-ൽ മികച്ച ഹ്രസ്വ ചിത്രത്തിനുള്ള ദേശീയ പുരസ്കാരം നേടിയ "ഒരേ കാരണത്താൽ" തലശേരി ശൈലിയിൽ നിർമ്മിച്ചതാണ്.

## അവലംബം

1. www.thalassery.in

2. www.olam.in

3. കേരളചരിത്രവും സംസ്കാരവും , എ. ശ്രീധരമേനോൻ

വർഗ്ഗം:മലയാളത്തിലെ ഭാഷാഭേദങ്ങൾ
സ്വെത്‌ലാന അലക്‌സ്യേവിച്ച്

ബെലാറുസിൽനിന്നുള്ള ഒരു അന്വേഷണാത്മക പത്രപ്രവർത്തകയും ഗദ്യരചനാകർത്താവുമാണ് **സ്വെത്‌ലാന അലക്സാണ്ട്രോവനാ അലക്‌സ്യേവിച്ച്** ( Svyatlana Alyaksandrawna Alyeksiyevich; ; ; ജനനം മെയ്31, 1948). നമ്മുടെ കാലത്തിന്റെ പീഡാനുഭവങ്ങളുടെയും നിർഭയത്വത്തിന്റെയും ലിഖിതരേഖയായ സ്വെത്‌ലാനയുടെ ബഹുസ്വരമായ രചനാശൈലിയ്ക്ക് 2015-ലെ സാഹിത്യത്തിനുള്ള നോബൽ സമ്മാനം ലഭിച്ചു.  ഈ പുരസ്കാരം ലഭിക്കുന്ന, ബെലാറുസിലെ ആദ്യത്തെ പത്രപ്രവർത്തകയും,എഴുത്തുകാരിയുമാണ് സ്വെത്‌ലാന അലക്‌സ്യേവിച്ച്.

## അവലംബം


## പുറത്തേയ്ക്കുള്ള കണ്ണികൾ

*Svetlana Alexievich , fan website.
*"A Conversation with Svetlana Alexievich", from The Center for Book Culture.
*'Voices of Chernobyl': Survivors' Stories, from National Public Radio, 21 April 2006.
*A conspiracy of ignorance and obedience, an article about her in Telegraph Magazine
*Svetlana Alexievich: Belarusian Language Is Rural And Literary Unripe 

വർഗ്ഗം:1948-ൽ ജനിച്ചവർ
വർഗ്ഗം:മേയ് 31-ന് ജനിച്ചവർ
വർഗ്ഗം:നോബൽ സമ്മാനം
വർഗ്ഗം:നോബൽ സമ്മാനം നേടിയ വനിതകൾ
വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ
ടുണീഷ്യൻ നാഷണൽ ഡയലോഗ് ക്വാർട്ടെറ്റ്

2015ലെ സമാധാനത്തിനുള്ള നൊബേൽ പുരസ്‌കാരം നേടിയ ടുണീഷ്യൻ സംഘടനയാണ് ടുണീഷ്യൻ **നാഷണൽ ഡയലോഗ് ക്വാർട്ടെറ്റ് **. അറബ് ലോകത്ത് ജനാധിപത്യ വിസ്‌ഫോടനത്തിന് തുടക്കം കുറിച്ച മുല്ലപ്പൂ വിപ്ലവത്തിന് പശ്ചാത്തലം ഒരുക്കിയത് ടുണീഷ്യയിൽ നടന്ന ജനാധിപത്യത്തിനു വേണ്ടിയുള്ള പ്രക്ഷോഭമായിരുന്നു. നാലു സംഘടനകളുടെ കൂട്ടായ്മയാണിത്..
## സംഘടനകളുടെ കൂട്ടായ്മ
* **ദ ടുണീഷ്യൻ ജനറൽ ലേബർ യൂണിയൻ** 
* **ദ ടുണീഷ്യൻ കോൺഫഡറേഷൻ ഓഫ് ഇൻഡസ്ട്രി, ട്രേഡ് ആന്റ് ഹാന്റിക്രാഫ്റ്റ്സ് **
* **ദ ടുണീഷ്യൻ ഹ്യൂമൻ റൈറ്റ്സ് ലീഗ് ** 
* **ദ ടുണീഷ്യൻ ഓർഡർ ഓഫ് ലായേഴ്സ് **  
## പുരസ്കാരങ്ങൾ
*2015ലെ സമാധാനത്തിനുള്ള നൊബേൽ പുരസ്‌കാരം
## അവലംബം
പുള്ളി നെല്ലിക്കോഴി

[left|thumb|[ജർമ്മനി|ജർമ്മനിയിലെ വിസ്ബാദെൻ മ്യൂസിയത്തിൽ നിന്നുള്ള മുട്ടകളുടെ ശേഖരം.]]
റാല്ലിഡെ കുടുംബത്തിൽപ്പെടുന്ന, കുളക്കോഴിയോട് സാമ്യമുള്ള ഒരു ചെറിയ നീർപ്പക്ഷിയാണ് പുള്ളി നെല്ലിക്കോഴി (*Porzana porzana*).

ദീർഘദൂര ദേശാടകരാണ് ഈയിനം നെല്ലിക്കോഴികൾ. യൂറോപ്പിലെ ചതുപ്പുകളിലും വടക്കേ മെഡിറ്ററേനിയൻ ഭാഗത്തുമായിട്ടാണ് ഇവ മുട്ടയിടുന്നത്.ശീതകാലങ്ങളിൽ ആഹാരത്തിനായി ഏഷ്യാ ഭൂഖണ്ഡത്തിന്റെ വടക്കുഭാഗത്തേയ്ക്കും ആഫ്രിക്കയിലേക്കും ഇവ ദേശാടനം ചെയ്യുന്നു. ചതുപ്പുകളിലെ വരണ്ട പ്രദേശങ്ങളിലാണ് ഇവ കൂടുകൂട്ടുന്നത്. ഒരുതവണ 6 മുതൽ 15 വരെ മുട്ടയിടുന്നു.

ദേഹം മുഴുവൻ പുള്ളിയുള്ളതുകൊണ്ടാണ് ഈ നെല്ലിക്കോഴിയിനത്തെ പുള്ളി നെല്ലിക്കോഴിയെന്ന് വിളിക്കുന്നത്. വയലുകളിലും ചെളി പ്രദേശങ്ങളിലെ പുല്ലുകളിലും പൊന്തക്കാടുകളിലും ഒളിഞ്ഞു ജീവിക്കുന്ന പക്ഷികളാണിവ.

ഇന്ത്യയിൽ ഹിമാലയത്തിന്റെ പലഭാഗങ്ങളിലും അപൂർവ്വമായി കർണ്ണാടകം, തമിഴ്നാട് സംസ്ഥാനങ്ങളിലും ഇവയെ കാണാറുണ്ട്. 2015ൽ കേരളത്തിലെ കോട്ടയം ജില്ലയിൽ നിന്ന് പുള്ളി നെല്ലിക്കോഴിയെ ആദ്യമായി റിപ്പോർട്ട് ചെയ്തു.

ആഫ്രിക്കൻ - യൂറേഷ്യൻ ദേശാടന നീർപ്പക്ഷി സംരക്ഷണ കരാർ (AEWA) പ്രകാരം സംരക്ഷിക്കപ്പെട്ടിട്ടുള്ള പക്ഷിയാണ് പുള്ളി നെല്ലിക്കോഴി.

## ചിത്രശാല

File:Porzana_porzana_1_(Marek_Szczepanek).jpg |പ്രായപൂർത്തിയായിട്ടില്ലാത്തവ
File:Porzana_porzana_2_(Marek_Szczepanek).jpg |
File:Porzana_porzana_4_(Marek_Szczepanek).jpg |
File:Porzana_porzana_5_(Marek_Szczepanek).jpg |
File:Spotted Crake from the Crossley ID Guide Britain and Ireland.jpg|തിരിച്ചറിയാൻ


## അവലംബം

## പുറത്തേയ്ക്കുള്ള കണ്ണികൾ

* Spotted crake species text in The Atlas of Southern African Birds.
* 
* Feathers of Spotted crake (Porzana porzana) 
* 
* 
* 
* 
* Xeno-canto.
വർഗ്ഗം:അസർബെയ്ജാനിലെ പക്ഷികൾ
വർഗ്ഗം:യൂറോപ്പിലെ പക്ഷികൾ
വർഗ്ഗം:പാകിസ്താനിലെ പക്ഷികൾ
വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ
വർഗ്ഗം:കേരളത്തിലെ പക്ഷികൾ
വർഗ്ഗം:നെല്ലിക്കോഴികൾ
നോബൽ സമ്മാനം 2015

2015-ലെ നോബൽ സമ്മാനങ്ങൾ പ്രഖ്യാപിച്ചു.

## അവലംബം


വർഗ്ഗം:നോബൽ സമ്മാനം
വർഗ്ഗം:2015
ഉപകരണം

മനുഷ്യ പ്രയത്നം കുറയ്ക്കുന്ന ഒരു വസ്തുവാണു **ഉപകരണം**. ആംഗലേയത്തിൽ ഇതിനെ ടൂൾ എന്ന് പറയുന്നു.

വർഗ്ഗം:ഉപകരണങ്ങൾ
തവിടൻ പ്രാവ്

ഈ പ്രാവിനെ ആംഗലത്തിൽ **laughing dove** എന്നു പറയുന്നു. **palm dove**, **Senegal dove**, **little brown dove** എന്നും പേരുകളുണ്ട്. *Spilopelia senegalensis* എന്നു ശാസ്ത്രീയ നാമവും ഉണ്ട്.ആഫ്രിക്ക, മിഡിൽ ഈസ്റ്റ്, ഇന്ത്യൻ ഉപഭൂഖണ്ഡത്തിന്റെ കിഴക്ക് എന്നിവിടങ്ങളിൽ കാണുന്നു. വരണ്ട കുറ്റിച്ചെടികൾക്കടുത്തും, അർദ്ധമരുഭൂമിയിലും കാണുന്നു. 

## രൂപ വിവരണം
ചെമ്പിച്ച നിറവും കറുപ്പും കള്ളികൾ കഴുത്തിലുണ്ട്. 
 

നീളം കൂടിയ വാലുള്ള മെലിഞ്ഞ പ്രാവാണ്. 25 സെ.മീ നീലമുണ്ട്, പക്ഷിക്ക്. വാലിന് ഏറെ ക്കുറെ കറുപ്പു നിറമാണ്. കഴുത്തിനും തലയ്ക്കും നരച്ച പിങ്കു നിറമാണ്. ദേഹം നരച്ച തവിട്ടു നിറമാണ്. ചെറിയ കൂട്ടമായാണ് ഇവയെ കാണുക. നെഞ്ചിൽ കറുത്ത പുള്ളികളുണ്ട്. കാലുകൾക്ക് പിങ്കു നിറം, കൊക്കിനും കണ്ണിനും കറുപ്പു നിറം. 
പൂവനും പിടയും ഒരേപോലെ.  

## വിതരണം

ആഫ്രിക്ക, മിഡിൽ ഈസ്റ്റ്, ഇന്ത്യൻ ഉപഭൂഖണ്ഡത്തിന്റെ കിഴക്ക് എന്നിവിടങ്ങളിൽ കാണുന്നു. 

 

## Behaviour and ecology

വെള്ള കുടിക്കുന്ന സയത്ത് അതിനടുത്തുള്ള ബമരങ്ങളിൽ ഇവയെ വലിയ കൂട്ടമായി കാണാറുണ്ട്.
 

## തീറ്റ
നിലത്തു വീണുകിടക്കുന്ന വിത്തുകളും ചെടിയുടെ ഭാഗങ്ങളും, ചെറു പ്രാണികൾ, ചിതലുകൾ, എന്നിവ ഭക്ഷണ മാക്കുന്നു. 
 നിലത്താണ് ഇര തേടു ന്നത്.  

## പ്രജനനം
പല സ്ഥലങ്ങളിലും പ സമയത്താണ് പ്രജനനം നടത്തുന്നത്.  

കമ്പുകൾ കൊണ്ട് അധികം ഉറപ്പില്ലാത്ത പരന്ന കൂടുകൾ ഉണ്ടാക്കുന്നു. പൂവൻ കൊണ്ടു വരുന്ന ചുള്ളികൾ കൊണ്ട് പിട കൂടു വയ്ക്കുന്നു. രണ്ടൂ മുട്ടകളിടുന്നു.  പൂവനു പിടയും ചേർന്ന്  അടയിരിക്കുകയും കുഞ്ഞുങ്ങളെ വളർത്തുകയും ചെയ്യുന്നു. പകൽ പൂവനാണ് കൂടുതൽ സമയം അടയിരിക്കുന്നത്. 

13-15 ദിവസംകൊണ്ട് മുട്ട വിരിയും. 
 

ഒരേ ഇണകളൊരേകൂട്ടിൽ ഒന്നിൽ കൂടുതൽ തവണ മുട്ടകളിടും.. 

കുഞ്ഞ് 14-16 ദിവസംകൊണ്ട് പറക്കും.. 

ആഫ്രിക്കയിൽ കൊമ്പൻ കുയിൽ ഇവയുടെ കൂട്ടിൽ മുട്ടയിടുന്നത് രേഖപ്പെടുത്തിയിട്ടുണ്ട്.

## തലക്കെട്ടിനുള്ള വാചകം ഇവിടെ ചേർക്കുക
## അവലംബം

## പുറത്തേക്കുള്ള കണ്ണികൾ

* Species text in The Atlas of Southern African Birds.
* Images and media 

വർഗ്ഗം:കേരളത്തിലെ പക്ഷികൾ
വർഗ്ഗം:പ്രാവുകൾ
ഹെൻറി സ്റ്റീൽ ഓൽകോട്ട്

ഒരു അമേരിക്കൻ സൈനികോദ്യോഗസ്ഥനും, പത്രപ്രവർത്തകനും, അഭിഭാഷകനും, ഫ്രീമേസൺ (ഹ്യൂഗനോട്ട് ലോഡ്ജിലെ അംഗം #448, പിന്നീട് #46) ഉം, തിയോസഫിക്കൽ സൊസൈറ്റിയുടെ സഹസ്ഥാപകനും ആദ്യ പ്രസിഡണ്ടായിരുന്നു **ഹെൻറി സ്റ്റീൽ ഓൽകോട്ട്**  (2 ഓഗസ്റ്റ് 1832 - 17 ഫെബ്രുവരി 1907).

ബുദ്ധമതത്തിലേക്ക് ഔപചാരികമായി പരിവർത്തനം ചെയ്ത ആദ്യത്തെ യൂറോപ്യൻ വംശജനായ അമേരിക്കക്കാരനായിരുന്നു ഓൽകോട്ട്. തിയോസഫിക്കൽ സൊസൈറ്റിയുടെ പ്രസിഡന്റായതിനേത്തുടർന്നുള്ള അദ്ദേഹത്തിന്റെ പ്രവർത്തനങ്ങൾ ബുദ്ധമത പഠനത്തിൽ ഒരു നവോത്ഥാനം സൃഷ്ടിക്കാൻ സഹായിച്ചു. യൂറോപ്യൻവൽക്കരിച്ച ഒരു കാഴ്ചപ്പാടിലൂടെ ബുദ്ധമതത്തെ വ്യാഖ്യാനിക്കുന്നതിൽ ഓൽകോട്ട് നടത്തിയ ശ്രമങ്ങൾ അദ്ദേഹത്തെ ഒരു ബുദ്ധമതത്തിലെ ആധുനികവാദിയായി കണക്കാക്കുന്നതിന് കാരണമായി.

ശ്രീലങ്കയിലെ ബുദ്ധമതത്തിന്റെ ഒരു പ്രധാന പുനരുജ്ജീവകനായിരുന്നു ഓൽക്കോട്ടിന്റെ ഈ ശ്രമങ്ങളുടെ പേരിൽ ശ്രീലങ്കയിൽ ഇപ്പോഴും ആദരിക്കപ്പെടുന്നു. "നമ്മുടെ രാജ്യം, രാഷ്ട്രം, മതം, നീതി, നല്ല പെരുമാറ്റം എന്നിവയുടെ പുരോഗതിക്കായി കേണൽ ഓൽക്കോട്ട് നൽകിയ സംഭാവന വളരെ വലുതാണ്, അദ്ദേഹം നമ്മുടെ ഹൃദയങ്ങളിൽ എന്നേക്കും നിലനിൽക്കുന്നു" എന്ന് ആനന്ദ കോളേജ് ഓൾഡ് ബോയ്‌സ് അസോസിയേഷന്റെ വൈസ് പ്രസിഡന്റ് സമിത സെനവിരത്നെ പറഞ്ഞു.

## ജീവിതരേഖ
1832 ഓഗസ്റ്റ് 2 ന് ന്യൂജേഴ്‌സിയിലെ ഓറഞ്ച് പട്ടണത്തിൽ പ്രെസ്ബിറ്റീരിയൻ വ്യവസായി ഹെൻറി വൈകോഫ് ഓൾക്കോട്ടിന്റെയും എമിലി സ്റ്റീൽ ഓൾക്കോട്ടിന്റെയും ആറ് മക്കളിൽ മൂത്തവനായി ഓൾക്കോട്ട് ജനിച്ചു. കുട്ടിക്കാലത്ത്, ഓൾക്കോട്ട് തന്റെ പിതാവിന്റെ ന്യൂജേഴ്‌സി ഫാമിലായിരുന്നു താമസിച്ചിരുന്നത്.

കൗമാരപ്രായത്തിൽ അദ്ദേഹം ആദ്യം സിറ്റി കോളേജ് ഓഫ് ന്യൂയോർക്കിലും  പിന്നീട് കൊളംബിയ യൂണിവേഴ്സിറ്റിയിലുമാണ് പഠനം നടത്തിയത്. അവിടെ അദ്ദേഹം പ്രശസ്തരായ ആളുകളുടെ ഒരു കൂട്ടായ്മയായ സെന്റ് ആന്റണി ഹാൾ ഫ്രറ്റേണിറ്റിയിൽ ചേർന്നു. 1851-ൽ അദ്ദേഹത്തിന്റെ പിതാവിന്റെ ബിസിനസ്സ് പരാജയപ്പെട്ടതോടെ അദ്ദേഹത്തിന് സർവ്വകലാശാല വിടേണ്ടിവന്നു.

## അവലംബം

വർഗ്ഗം:തിയോസഫി
വർഗ്ഗം:ബുദ്ധമതചിന്തകർ
സരോവരം

}}
|}

കോഴിക്കോട് നഗര ഹൃദയത്തിൽ സ്ഥിതി ചെയ്യുന്ന ഒരു ജൈവ ഉദ്യാനമാണ്  സരോവരം. കാനോലി കനാലിന്റെ  തീരത്ത് സ്ഥിതി ചെയുന്ന ഈ ജൈവ ഉദ്യാനം കോഴിക്കോട്ടെ ഒരു പ്രധാന ആകർഷണവും, വിനോദസഞ്ചാരകേന്ദ്രവുമാണ്. ഈ പ്രദേശത്തെ കണ്ടൽകാട്  സംരക്ഷിക്കാനും നഗര നിവാസികൾക്ക് തിരക്കുകളിൽ നിന്ന് വിട്ടുമാറി പ്രകൃതിഭംഗി ആസ്വദിക്കാനും ഉള്ള ഒരവസരം കൂടിയാണ് സരോവരം ഒരുക്കുന്നത്.

## ആകർഷണങ്ങൾ
* ബോട്ടിംഗ് 
* പക്ഷി സങ്കേതം
* മ്യുസിക്കൽ ഫൌണ്ടൻ 
* വിശാലമായ നടപാത

## സ്ഥലം
മിനി ബൈപാസ് വഴി എളുപ്പത്തിൽ സരോവരത്തിൽ എത്തിച്ചേരാം. മിനി ബൈപാസ്സിൽ എരഞ്ഞിപാലത്തിന്റെയും അരയിടത്ത്പാലത്തിന്റെയും ഇടയിൽ ആണ് ഈ പാർക്ക്‌ സ്ഥിതി ചെയുന്നത്.

വർഗ്ഗം:കോഴിക്കോട് ജില്ലയിലെ വിനോദസഞ്ചാരകേന്ദ്രങ്ങൾ
നേഹ മാർഡാ

ഇന്ത്യൻ ടെലിവിഷൻ സീരിയൽ രംഗത്തെ അഭിനേത്രിയും മോഡലുമാണ് **നേഹ മാർഡാ** (ജനനം:1985 സെപ്റ്റംബർ 23). കളേഴ്സ് ചാനലിൽ സംപ്രേഷണം ചെയ്യുന്ന ബാലികാ വധു എന്ന സീരിയലിലെ അഭിനയത്തിലൂടെ 'ഗെഹ്ന'(Gehna) എന്ന പേരിലാണ് ഇവർ പ്രശസ്തയായത്. സീ ടി.വി.യിലെ 'ഡോളി അർമാനോൻ കി'(Doli Armaanon Ki) എന്ന പരിപാടിയിലെ 'ഉർമി'(Urmi)യെ അവതരിപ്പിച്ചതും നേഹയായിരുന്നു.

## കുടുംബം
1985 സെപ്റ്റംബർ 23-നു കൊൽക്കത്തയിലായിരുന്നു നേഹ മാർഡാ ജനിച്ചത്. 2010 ഫെബ്രുവരി 10-ന് പാറ്റ്നയിലെ വ്യവസായിയായ ആയുഷ്മാൻ അഗർവാളുമായുള്ള വിവാഹം നടന്നു. 

## അഭിനയ ജീവിതം
കളേഴ്സ് ചാനലിൽ സംപ്രേഷണം ചെയ്യുന്ന 'ബാലികാ വധു' എന്ന പരമ്പരയിലെ ഗെഹ്ന എന്ന കഥാപാത്രത്തെ അവതരിപ്പിച്ചതിലൂടെ പ്രശസ്തയായി. ഈ പരമ്പര ഇതേ പേരിൽ തന്നെ മലയാളത്തിലേക്കു മൊഴിമാറ്റി സൂര്യാ ടി.വി.യിൽ സംപ്രേഷണം ചെയ്യുന്നുണ്ട്. മറ്റു ചില പ്രധാന സീരിയലുകളിലും നേഹ അഭിനയിച്ചിട്ടുണ്ട്.

ബൂഗി വൂഗി (Boogie Woogie), കബൂം (Kaboom) തുടങ്ങിയ നൃത്ത പരിപാടികളിലും നേഹയുടെ സാന്നിദ്ധ്യമുണ്ടായിരുന്നു.

## പങ്കെടുത്തിട്ടുള്ള പരിപാടികൾ
നേഹ മാർഡാ അഭിനയിച്ച പരമ്പരകളും കഥാപാത്രങ്ങളും.

*ബാലികാ വധു (2008-2012) - ഗെഹ്ന ബസന്ത് സിങ്
*ജോ ഇഷ്ക് കി മർസി വോ റബ് കി (2009) - സുനൈന
*കിസ്മത്ത് കണക്ഷൻ (2008)
*ഏക് ഥി രാജ്കുമാരി (2008) 
*മംമ്ത (2006)
*സാഥ് രഹേഗാ ഓൾവെയ്സ് (2005)
*ഘർ ഏക് സപ്നാ (2005)
*ദേവോം കേ ദേവ്... മഹാദേവ് (2013) - വൃന്ദ
*ഡോലി അർമാനോൻ കി (2013-2015) - ഉർമി
*ജലക് ദിഖലാജാ 8 (2015)

## അവലംബം

## ബാഹ്യ ലിങ്കുകൾ
* 
*

വർഗ്ഗം:ഇന്ത്യൻ ടെലിവിഷൻ നടിമാർ
വർഗ്ഗം:1985-ൽ ജനിച്ചവർ
വർഗ്ഗം:സെപ്റ്റംബർ 23-ന് ജനിച്ചവർ
ആരവം

1978 ൽ ഭരതൻ കഥയും തിരക്കഥയും രചിച്ച് സംവിധാനം ചെയ്ത ഒരു മലയാള സിനിമയാണ് ***ആരവം***. നെടുമുടി വേണു, ബഹദൂർ, പ്രതാപ് പോത്തൻ, കെ.പി.എ.സി. ലളിത, പ്രമീള, കോട്ടയം ശാന്ത, ജനാർദ്ദനൻ തുടങ്ങിയവർ ഈ ചിത്രത്തിലെ പ്രധാന കഥാപാത്രങ്ങളായി അഭിനയിച്ചിരിക്കുന്നു. എം.ജി. രാധാകൃഷ്ണനും ഔസേപ്പച്ചനും സംഗീതം നൽകിയ കാവാലം നാരായണപ്പണിക്കർ രചിച്ച ഗാനങ്ങളും ഈ സിനിമയിലുണ്ട്.
## കഥാസാരം
ഗ്രാമത്തിലൂടെ അലഞ്ഞുനടന്ന് പക്ഷികളെ വെടിവെച്ച് പിടിക്കുന്ന മരട് എന്ന കഥാപാത്രത്തിലൂടെയാണ് ഈ സിനിമ വികസിക്കുന്നത്. അവന്റെ കാമുകി കാവേരി ഗ്രാമത്തിൽ ചായക്കട നടത്തുന്നു. ആ ഗ്രാമത്തിലെത്തുന്ന സർക്കസ് ഇവരുടെ ജീവിതം എങ്ങനെ മാറ്റിമറിക്കുന്ന എന്നതാണ് ചിത്രത്തിന്റെ ഇതിവൃത്തം. ഇതിലെ മുക്കുറ്റീ തിരുതാളീ എന്ന പാട്ടുപാടിക്കൊണ്ടാണ് മലയാളസിനിമയിലെ അഭിനയചക്രവർത്തി നെടുമുടിവേണു ചലച്ചിത്രരംഗത്തേക്ക് കടന്നുവരുന്നത്.

## താരനിര

## ഗാനങ്ങൾ
കാവാലം നാരായണപ്പണിക്കരുടെവരികൾക്ക്  എം.ജി. രാധാകൃഷ്ണൻ ഈണം നൽകിയിരിക്കുന്നു.

## അവലംബം

## പുറത്തേക്കുള്ള കണ്ണികൾ
* 
* 

വർഗ്ഗം:ഭരതൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:എം ജി രാധാകൃഷ്ണൻ സംഗീതം പകർന്ന ചലച്ചിത്രങ്ങൾ
വർഗ്ഗം:ഭരതൻ കഥയെഴുതിയ ചലച്ചിത്രങ്ങൾ
വർഗ്ഗം:കാവാലം നാരായണപ്പണിക്കരുടെ ഗാനങ്ങൾ
വർഗ്ഗം:എം.ജി. രാധാകൃഷ്ണൻ സംഗീതം നൽകിയ ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:അശോക് കുമാർ ഛായാഗ്രഹണം ചെയ്ത ചലച്ചിത്രങ്ങൾ
വർഗ്ഗം:എൻ.പി. സുരേഷ് ചിത്രസംയോജനം ചെയ്ത ചലച്ചിത്രങ്ങൾ
ജയ്‌സൽമേർ ജില്ല

വടക്കേ ഇന്ത്യൻ സംസ്ഥാനമായ രാജസ്ഥാനിലെ ഏറ്റവും വലിയ  ജില്ലയാണ് **ജയ്‌സൽമേർ**. ജയ്സാൽമീർ പട്ടണമാണ് ഈ ജില്ലയുടെ ഭരണ കേന്ദ്രം. 

2011-ലെ സെൻസസ് കണക്കുകൾ പ്രകാരം രാജസ്ഥാനിലെ 33 ജില്ലകളിൽ ജനസംഖ്യ ഏറ്റവും കുറവുള്ള ജില്ലയാണ്  ജയ്‌സൽമേർ 

## ഭൂമിശാസ്ത്രം

വടക്കുകിഴക്ക് ബികാനീർ, കിഴക്ക്  ജോധ്പൂർ, തെക്ക് ബാർമർ
വടക്കും വടക്കുപടിഞ്ഞാറും പാകിസ്താൻ എന്നിവയാണ് ജയ്‌സൽമേർ ജില്ലയുടെ അതിർത്തികൾ.

## അവലംബങ്ങൾ

* Jaisalmer district  official Website

വർഗ്ഗം:രാജസ്ഥാനിലെ ജില്ലകൾ
ജലം (ചലച്ചിത്രം)

എം. പത്മകുമാർ സംവിധാനത്തിൽ പ്രിയങ്ക നായർ പ്രധാനവേഷങ്ങളിൽ അഭിനയിച് ഇരങൻ ഇരിക്കുന്ന മലയാളം സിനിമയാണു ജലം

## അഭിനേതാക്കൾ

*പ്രിയങ്ക നായർ
* ജൈൻ സ്യരിൿ
* സെതു ലക്ഷ്മി
* പ്രകാശ് ബാരെ
* പ്പി ബാലചന്ദ്രൻ

വർഗ്ഗം:പുറത്തിറങ്ങാനിരിക്കുന്ന മലയാളചലച്ചിത്രങ്ങൾ
ബ്രിഡ്ജ്ടൗൺ

കരീബിയൻ ദ്വീപുരാഷ്ട്രമായ ബാർബഡോസിന്റെ തലസ്ഥാനമാണ് **ബ്രിഡ്ജ്ടൗൺ**. ബാർബഡോസിലെ ഏറ്റവും വലിയ നഗരമാണിത്.ഏകദേശം ഒരു ലക്ഷത്തിലേറെ ആളുകൾ ഈ തുറമുഖനഗരത്തിൽ താമസിക്കുന്നു. കരീബിയൻ മേഖലയിലെ ഒരു പ്രധാന ടൂറിസ്റ്റ് കേന്ദ്രം കൂടിയാണിത്  പുരാതനനഗരമായ ബ്രിഡ്ജ്ടൗണിനെ 2011ൽ ലോകപൈതൃകസ്ഥാനങ്ങളിലൊന്നായി യുനെസ്കോ പ്രഖ്യാപിച്ചു.

## അവലംബം

## പുറത്തേക്കുള്ള കണ്ണികൾ

* World Heritage Sites in Barbados, UNESCO
* Barbados' UNESCO World Heritage application 
* Historical info of Bridgetown  – Barbados postal service
* Deep Water Harbour Port
* Bridgetown Cruise Terminals 
* Map overview of Bridgetown
* Aerial view over Bridgetown's centre
* Detailed map of Bridgetown 
* Map showing area designated as Historic Bridgetown and the Garrison, UNESCO
* The Tramways of Bridgetown, Barbados 
* The Importance of Bridgetown in the New world – The UNESCO World Heritage Centre website
* 

വർഗ്ഗം:വടക്കേ അമേരിക്കയിലെ തലസ്ഥാനങ്ങൾ
വർഗ്ഗം:യുനെസ്കോ ലോകപൈതൃകസ്ഥാനങ്ങൾ
വർഗ്ഗം:കരീബിയൻ രാജ്യങ്ങൾ
ഒലിവർ ആൻഡ് കമ്പനി

വാൾട്ട് ഡിസ്നി ഫീച്ചർ ആനിമേഷൻ 1988-ലെ ഒരു ഇംഗ്ലിഷ് അനിമേറ്റഡ് ചലച്ചിത്രമാണ് **ഒലിവർ ആൻഡ് കമ്പനി**.

## അവലംബം

വർഗ്ഗം:അനിമേഷനുകൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:1988-ൽ പുറത്തിറങ്ങിയ ചലച്ചിത്രങ്ങൾ
കാൾ വൺ ഒസിയറ്റ്സ്കി

ഒരു ജർമൻ പത്രപ്രവർത്തകനും സമാധാനവാദിയുമായിരുന്നു **കാൾ ഫോൻ ഒസിയറ്റ്സ്കി**.നാസിസത്തിന്റെയും ഹിറ്റ്ലറുടെയും നിതാന്ത വിമർശകനായിരുന്നു.1935ൽ സമാധാനത്തിനുള്ള നോബൽ പുരസ്കാരം ലഭിച്ചെങ്കിലും നാസി സർക്കാർ പുരസ്കാരം ഏറ്റുവാങ്ങാൻ അനുവദിച്ചില്ല.
## അവലംബം

വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ
വർഗ്ഗം:1889-ൽ ജനിച്ചവർ
വർഗ്ഗം:1938-ൽ മരിച്ചവർ
മനോരമ

ഒരു തമിഴ് ചലച്ചിത്ര അഭിനേത്രിയാണ്‌ **മനോരമ** (26 മേയ് 1937 - 10 ഒക്ടോബർ 2015) . തമിഴിനു പുറമെ തെലുങ്ക്, ഹിന്ദി, മലയാളം സിനിമകളിലും അഭിനയിച്ചു. 
## ജീവിതരേഖ
ഇവരുടെ പിതാവ് കാശി ക്ലാക്ക് ഉടൈയാർ. അമ്മ രാമാമൃതം. മനോരമ തമിഴ്‌നാട്ടിലെ തഞ്ചാവൂർ ജില്ലയിലെ  രാജമന്നാർഗുഡിയിൽ നല്ല സാമ്പത്തികശേഷിയുള്ള കുടുംബത്തിലാണ് ജനിച്ചത്. റോഡ് കോൺട്രാക്ടറായ അച്ഛൻ, മനോരമയുടെ അമ്മയുടെ സഹോദരിയെയും വിവാഹം ചെയ്തു. അതോടെ തനിച്ചായ മനോരമയും അമ്മയും കാരൈക്കുടിക്കടുത്തുള്ള പള്ളത്തൂർ എല്ല ഗ്രാമത്തിലേക്ക് താമസം മാറ്റി. ദാരിദ്ര്യം കാരണം ആറാം തരത്തിൽ വെച്ച്  പഠനമുപേക്ഷിക്കേണ്ടിവന്ന മനോരമ ചെറുപ്രായത്തിലേ പലഹാരമുണ്ടാക്കി വിറ്റാണ് ജീവിതം കഴിച്ചുകൂട്ടിയത്. 12-ാം വയസ്സിൽ അഭിനയജീവിതം ആരംഭിച്ച ഇവരെ നാട്ടുകാർ 'പള്ളത്തൂർ പാപ്പാ' എന്ന് സ്നേഹപൂർവ്വം വിളിച്ചു. സീരീയൽ സംവിധായകൻ തിരുവേങ്കടം, ഹാർമോണിയ വിദ്വാൻ ത്യാഗരാജൻ എന്നിവരാണ് ഇവർക്ക് മനോരമ എന്ന പേരിട്ടത്.
1958ൽ പുറത്തിറങ്ങിയ മാലയിട്ട മങ്കൈയാണ് ആദ്യചിത്രം . കൊഞ്ചം കുമരി (1963) എന്ന ചിത്രത്തിലാണ് ആദ്യമായി നായികയായത്.സിങ്കം രണ്ടാണ്(2014)  പുറത്തിറങ്ങിയ അവസാന ചിത്രം. കോമഡി വേഷങ്ങളിൽ കഴിവ് തെളിയിച്ച ഇവർ 1500-ലധികം ചിത്രങ്ങളിൽ അഭിനയിച്ചിടുണ്ട്  .

## ചിത്രങ്ങൾ
#### 1950കൾ

#### 1960കൾ

#### 1970കൾ

#### 1980കൾ

#### 1990കൾ

## പുരസ്കാരങ്ങൾ
***1989** - ദേശീയ ചലച്ചിത്രപുരസ്കാരം (മികച്ച സഹനടി) 
***1995** - ജീവിതകാലനേട്ടത്തിനുള്ള ഫിലിംഫെയർ പുരസ്കാരം – തെക്ക്‌ 
***2002** - പത്മശ്രീ 

## അവലംബം

വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:മികച്ച സഹനടിക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:ജീവിതകാലനേട്ടത്തിനുള്ള ഫിലിംഫെയർ പുരസ്കാരം ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1937-ൽ ജനിച്ചവർ